AWAS! Risiko Dapat Kanser Kolorektal Tinggi Jika Anda Ada 22 Faktor Ini

Kanser kolorektal atau
cancer
 usus merupakan kanser ketiga terlazim di dunia bagi kedua-dua jantina. Ia melibatkan masalah pada organ usus besar dan rektum.

Kebanyakan kes barah kolorektal berpunca daripada polip yang merupakan ketumbuhan pada lapisan dalam usus besar. Walau bagaimanapun, kebanyakan polip tidak menyebabkan kanser.

Terdapat beberapa faktor risiko yang boleh meningkatkan kecenderungan untuk mendapat
kanser kolorektal.
 Antaranya adalah seperti berikut.

Untuk mendapatkan lebih banyak info tentang Kanser Kolorektal, sila dapatkannya
di sini.

Faktor risiko lazim
cancer
 usus

#1 Usia

Menurut statistik yang dikeluarkan oleh Pusat Kawalan dan Pencegahan Penyakit Berjangkit (CDC), 90 peratus kes
cancer
 usus melibatkan individu berusia 50 tahun dan ke atas.

Oleh sebab itu, usia merupakan
faktor utama berlakunya barah kolorektal
. Walau bagaimanapun, ini tidak bermakna populasi muda tidak boleh
didiagnosis
 dengan masalah ini.

Insiden
kanser kolorektal
 dalam kalangan individu yang berusia di antara 20 hingga 39 tahun semakin meningkat.

Puncanya masih tidak jelas dan ia lazimnya tidak berkaitan dengan sindrom genetik.

#2 Bangsa dan etnik

Mereka yang berasal daripada bangsa dan etnik berikut mempunyai
risiko tinggi untuk didiagnosis dengan kanser kolorektal.

Amerika Afrika

Mereka yang berketurunan Yahudi Eropah Timur

Meskipun anda tidak tergolong dalam etnik yang tersenarai, namun anda masih digalakkan untuk menjalani ujian saringan sekiranya mempunyai faktor risiko yang lain.

#3 Masalah berat badan berlebihan dan obesiti

Bergantung kepada nilai BMI yang menjadi rujukan (Asia atau Eropah), mereka yang dikategorikan dalam
kumpulan obes
berisiko tinggi
untuk mendapat kanser kolorektal.

Kaitan di antara masalah berat badan berlebihan dengan
cancer
 usus telah terbukti melalui banyak kajian saintifik.

Namun begitu, usaha menurunkan berat badan dengan
diet dan aktiviti fizikal secara berkala
boleh melindungi anda daripada peningkatan risiko kanser.

#4 Kencing manis

Kajian yang dijalankan oleh Universiti Utrecht, Belanda pada tahun 2015 menunjukkan kaitan yang kuat di antara masalah diabetes terutamanya jenis 2 dengan
cancer
 usus.

Menurut pengkaji, insiden kenaikan kes tersebut mempunyai hubungan dengan peningkatan paras insulin di dalam darah.

#5 Sejarah masalah polip pada usus besar

Walaupun kebanyakan polip tidak menyebabkan barah, terdapat sejenis polip yang mempunyai risiko tinggi untuk mengalami perubahan kanser.

Polip tersebut dikenali sebagai polip adenomatous. Ia mempunyai pelbagai jenis bentuk, antaranya adalah timbul, rata dan villous (kelihatan seperti jari).

Secara amnya, jika anda mempunyai 1 atau lebih polip adenomatous, risiko untuk anda mendapat masalah kanser meningkat.

Walau bagaimanapun, prosedur buang polip menggunakan
kaedah kolonoskopi
boleh menamatkan peluang untuk usus anda berubah kepada kanser daripada pra kanser.

#6 Sejarah penyakit radang usus

Antara masalah radang usus (IBD) yang sering dikaitkan dengan kanser kolorektal adalah kolitis ulseratif dan penyakit Crohn.

Durasi penyakit merupakan faktor utama yang boleh mempengaruhi risiko anda untuk didiagnosis dengan
cancer
 usus.

Sebagai contoh, mereka yang didiagnosis dengan penyakit kolitis ulseratif mempunyai variasi risiko mengikut durasi penyakit:

0.7 peratus 10 tahun selepas diagnosis

7.9 peratus 20 tahun selepas diagnosis

33.2 peratus 30 tahun selepas diagnosis

Selain daripada durasi, ukuran bagi usus besar yang terlibat dengan penyakit radang usus juga boleh mempengaruhi risiko kanser.

Sebagai contoh, individu yang didiagnosis dengan masalah IBD yang melibatkan keseluruhan usus besar (pan-kolitis) mempunyai
risiko yang tinggi untuk mendapat kanser usus.

#7 Radiasi

Mereka yang menjalani rawatan radiasi melibatkan bahagian abdomen, pelvik atau tulang belakang semasa kanak-kanak berisiko untuk didiagnosis dengan kanser kolon.

Oleh sebab itulah Kumpulan Onkologi Kanak-kanak menyarankan saringan dibuat bagi mereka yang pernah menerima rawatan radiasi pada peringkat usia tersebut.

Mereka perlu disaring 5 tahun selepas rawatan radiasi atau pada usia 30 tahun, mana-mana yang lebih lewat.

Ini bermakna, jika anda menerima rawatan pada usia 21 tahun, saringan perlu dibuat pada usia 30 tahun.

Sekiranya rawatan tersebut dibuat pada usia 28 tahun, saringan perlu dibuat pada usia 33 tahun (5 tahun selepas rawatan).

Terdapat juga kajian yang menunjukkan peningkatan insiden
cancer
 usus dalam kalangan mereka yang menerima rawatan radiasi bagi kanser testis dan prostat.

Faktor Risiko Genetik
Cancer
 Usus

Kajian menunjukkan 1 daripada 4 kes kanser kolorektal mempunyai kaitan dengan faktor genetik.

Mereka yang mempunyai ahli keluarga kelas pertama (ayah, ibu, adik beradik) dengan kanser kolorektal mempunyai risiko yang tinggi untuk didiagnosis kelak.

Walau bagaimanapun, perlu diingatkan bahawa, pada kebanyakan masa, masalah genetik ini berkait dengan sindrom yang lebih spesifik.

Antaranya adalah seperti berikut.

#1 Familial Adenomatous Polyposis Syndrome (FAP)

Sindrom ini boleh menyebabkan beribu polip terbentuk di dalam usus besar anda. Sindrom ini merupakan salah satu punca
cancer
 usus yang ramai tidak tahu.

Perubahan pra kanser ini boleh memberikan peluang hampir 100 peratus untuk membentuk kanser kolorektal yang lazimnya sebelum berusia 40 tahun.

Namun ada juga yang didiagnosis ketika remaja walaupun ia sememangnya jarang berlaku.

Mereka yang mengalami masalah FAP boleh menunjukkan
gejala perubahan pada tabiat buang air besar, sakit abdomen dan darah dalam najis.

#2 Sindrom
cancer
 usus bukan polip warisan (HNPCC)

Sindrom genetik ini turut dikenali sebagai sindrom Lynch. Ia merupakan penyakit yang boleh diwarisi dan mampu meningkatkan risiko kanser kolorektal setinggi 80%.

Mereka yang menghidap masalah kesihatan ini kebiasaannya tidak menunjukkan simptom namun ujian genetik, sejarah kanser dalam keluarga dan ujian saringan boleh membantu doktor mengesan masalah ini lebih awal.

#3 Sindrom Peutz-Jeghers

Keadaan kesihatan ini boleh meningkatkan risiko untuk polip pada usus besar berubah menjadi kanser.

Mereka yang mengalaminya sering dikaitkan dengan beberapa simptom seperti:

Tompok hitam pada bibir atau di dalam mulut

Kepompong kuku (finger clubbing)

Najis dalam darah

Sindrom Peutz-Jeghers mempunyai kadar insiden yang rendah di antara 1 dalam 25,000 kelahiran hingga 1 dalam 300,000 kelahiran.

Faktor risiko gaya hidup

Kawalan gaya hidup boleh menurunkan risiko untuk didiagnosis dengan kanser kolorektal.

Faktor seperti berat badan berlebihan dan gaya hidup tidak aktif perlu dielakkan bagi memastikan tahap kesihatan berada pada paras optimum.

#1 Pengambilan alkohol

Minuman beralkohol merupakan punca utama dalam membentuk kanser kolorektal.

Peningkatan risiko tersebut selaras dengan jumlah pengambilan minuman beralkohol.

Walaupun ada yang mengatakan pengambilan alkohol dalam kuantiti sederhana boleh memberikan manfaat kesihatan, namun ia turut dikaitkan dengan peningkatan risiko kanser.

#2 Faktor pemakanan

Pengambilan makanan yang tinggi lemak dan kolesterol seperti daging merah mempunyai kaitan yang kuat dengan kanser usus.

Kajian menunjukkan tabiat pemakanan yang melibatkan daging berproses seperti sosej melebihi satu setengah auns sehari boleh meningkatkan risiko kematian akibat kanser.

Persatuan Dana Kajian Kanser Sedunia (WCRF) menyarankan kurang daripada 500 gram daging merah seminggu.

Saranan tersebut disokong oleh Persatuan Kanser Amerika dan pengambilan makanan berserat perlu dipertingkatkan bagi mengurangkan risiko kanser kolorektal.

#3 Tabiat merokok

Menurut kajian yang diterbitkan di laman Jurnal Persatuan Perubatan Amerika, perokok mempunyai risiko 18 peratus lebih tinggi berbanding individu tidak merokok untuk mendapat kanser kolorektal.

Tambahan pula, peningkatan risiko tersebut turut bergantung kepada jumlah tahun mereka merokok.

Namun, jika anda berhenti merokok, risiko kanser turut menurun.

Faktor risiko lain
cancer
 usus

Terdapat juga punca lain yang boleh menyebabkan kanser kolorektal namun kajian masih belum mencukupi untuk membuktikan kaitan di antaranya.

Komplikasi terapi androgen jangka masa panjang (ADT).

Prosedur buang organ hempedu mempunyai kaitan dengan risiko kanser usus besar sebelah kanan.

Kekurangan vitamin D.

Masalah perubatan seperti akromegali dan penyakit jantung.

Prosedur pemindahan buah pinggang berpunca daripada sistem imun lemah.

Terdapat juga kaitan di antara kanser kolorektal dengan faktor yang lebih menimbulkan kontroversi seperti:

Peningkatan pada bacaan protein C-reaktif (CRP) dalam darah kesan tindak balas proses keradangan di dalam badan.

Penggunaan julap secara kerap terutamanya produk bukan serat.

Masalah sembelit kronik.

Jangkitan oleh bakteria atau virus seperti Helicobacter pylori.

Konklusi

Terdapat banyak faktor yang boleh menyebabkan berlakunya kanser kolorektal. Antaranya ialah masalah radang usus besar, faktor gaya hidup dan juga usia.

Lazimnya, barah kolorektal berlaku kesan daripada interaksi pelbagai jenis faktor risiko yang boleh meningkatkan kecenderungan anda untuk mendapat kanser.

Jika anda mengalami simptom atau mempunyai faktor risiko kanser, dapatkan khidmat nasihat dan pemeriksaan kesihatan daripada doktor berdekatan.

#OpenYourMind #CelikKanser


Bagaimana Menghadapi Kehilangan Salah Seorang Anak Kembar

Adakah lahir mati lebih biasa berlaku dalam kalangan bayi kembar berbanding tunggal?

Malangnya, lahir mati atau bayi mati dalam kandungan amat biasa berlaku bagi ibu yang hamil kembar untuk kehilangan salah seorang daripada bayinya. Dianggarkan untuk setiap 1000 kembar dua, terdapat 12 kes bayi lahir mati, sementara untuk setiap 1000 kembar tiga, terdapat 31 kes lahir mati. Manakala, dalam kehamilan tunggal, kecenderungan kes ini berlaku adalah 5 daripada 1000.

Selepas minggu ke-38, risiko mendapat bayi lahir mati sedikit meningkat. Oleh itu, jika seseorang ibu yang mengandung kembar masih lagi tidak melahirkan bayinya pada usia kandungan 38 minggu, doktor akan mengesyorkan untuk melakukan induksi atau
pembedahan C-section
. Prosedur ini adalah lebih digalakkan jika kembar tersebut seiras dan berkongsi plasenta, dan kelahiran selalunya berlaku pada minggu ke-37 untuk keselamatan bayi.

Bagaimana untuk menghadapi kehilangan salah seorang kembar

Kehilangan salah seorang anak kembar benar-benar merupakan tragedi kepada ibu, bapa, dan seluruh isi keluarga dan rakan-rakan. Apabila menerima berita anda sedang hamil kembar, semua orang sekeliling anda akan terlebih gembira, jadi, berita kehilangan salah seorang kembar pastinya menyedihkan. Walau bagaimanapun, memandangkan orang lain akan berfikir bahawa sepatutnya ibu bapa tersebut gembira kerana masih ada bayi lagi seorang, mereka mungkin tidak menunjukkan simpati mereka. Mereka tidak tahu betapa anda mahu mengingat dan menghargai kehilangan bayi anda. Malahan, mereka hanya fokus kepada bayi yang lahir, dan percaya bahawa anda juga perlu melakukan hal yang sama, tanpa mengetahui yang kelahiran bayi ini tidak akan dapat mengurangkan kesakitan anda.

Anda mungkin akan mengalami emosi yang kacau-bilau, termasuklah:

Dalam penafian.
 Anda akan mula untuk menyalahkan orang lain. Anda mungkin salahkan doktor yang mungkin membuat silap. Pada pendapat anda, kedua-dua bayi anda perlu dilahirkan sihat dan gembira.

Rasa bersalah.
 Pada tahap ini, anda akan meletakkan kesalahan pada diri anda sendiri. Anda mungkin berfikir yang anda menjadi punca kepada kematian bayi anda.

Kegelisahan.
 Anda mungkin risau dengan perasaan negatif berkabung, anda tidak dapat menjaga baik bayi yang lahir. Anda takut yang anda tidak dapat menjalin
bonding
 yang baik dengan bayi anda.

Mati rasa.
 Dalam sesetengah masa, anda sudah tiada perasaan untuk menjaga bayi yang ada.

Takut.
 Anda dihantui dengan pemikiran bahawa sesuatu yang buruk mungkin akan berlaku kepada bayi anda yang lahir ini. Bayi ini mungkin akan sakit atau juga meninggal.

Kekecewaan.
 Memandangkan anda juga gembira untuk menerima kehadiran dua bayi, jadi dengan lahirnya seorang bayi boleh menjadi antiklimaks dalam kehidupan anda.

Terdapat isu dan masalah berbeza yang anda perlu hadapi dengan selepas kehilangan salah seorang kembar. Contohnya, pengebumian. Bidan kematian dari hospital akan mengarahkan dan menbantu anda melalui masa yang sensitif ini, serta memberi tunjuk ajar pada anda tentang praktikal penyusunan.

Anda boleh berhubung dengan bidan kematian sebaik sahaja anda bersedia untuk menerima kenyataan. Tidak kira cepat atau lambat, anda pasti akan dapat sembuh. Lambat-laun, anda akan dapat meneruskan kehidupan anda.

Terdapat sesetengah masa di mana anda akan teringat kembali kehilangan yang anda alami terutama jika ada berlakunya pengebumian. Perjumpaan keluarga seperti Hari Raya atau Krismas juga boleh mengingatkan anda kepada perkara ini. Malahan, anda juga mungin akan teringat jika melihat kepada perkembangan anak anda seorang lagi. Oleh itu, bersedialah dan semoga tetap kuat.


Pemilihan Produk Kulit Kombinasi

Kulit kombinasi merujuk kepada jenis kulit yang mempunyai beberapa kawasan kering dan beberapa kawasan berminyak. Selalunya individu yang mempunyai kulit kombinasi: zon-T iaitu pada bahagian hidung, dagu dan dahi akan berminyak, manakala bahagian lain bersisik atau kering. Pemilihan produk kulit kombinasi boleh menjadi rumit. Berikut adalah beberapa panduan yang boleh digunakan untuk pemilihan produk penjagaan kulit semulajadi yang berkesan untuk kulit kombinasi anda:

Pencuci

Aspek paling penting dalam rutin penjagaan kulit adalah pembersihan. Elakkan memilih pencuci muka yang mengandungi bahan seperti SLS/SLES, triclosan, paraben dan wangian. Jika anda ingin untuk mendapatkan produk semulajadi, gunakan madu. Ia bukan sahaja baik untuk membersihkan kuit dari bakteria tetapi ia juga kaya dengan antioksidan dan vitamin yang dapat menyihatkan kulit anda.

Toner

Selepas membersihkan kulit anda, sapukan toner untuk mengeluarkan sebarang kekotoran atau sebum yang tertinggal dan ia turut berfungsi untuk mengimbangi tahap pH anda.
Rose hydorosol
 adalah sangat baik untuk kulit kombinasi. Elakkan toner astrigen seperti jus lemon, methol atau toner yang mempunyai alkohol di dalamnya kerana bahan-bahan tersebut akan mengeraskan kulit anda.

Pelembap

Terdapat banyak produk semulajadi yang boleh anda gunakan untuk melembapkan kulit anda. Pada ketika cuaca panas, gunakan campuran gliserin dengan air sudah mencukupi. Walau bagaimanapun, apabila cuaca menjadi lebih dingin dan kering, disarankan untuk beralih ke minyak untuk mengelakkan kehilangan lembapan kulit.

Pelindung matahari

Cara terbaik untuk mencegah penuaan awal dan kerosakan kulit adalah dengan memakai pelindung matahari setiap hari. Untuk pendekatan semulajadi, pilih pelindung matahari yang bahan aktifnya adalah titanium dioksida atau/dan zink oksida kerana dua bahan tersebut kurang cenderung untuk merengsakan kulit anda berbanding pelindung matahari kimia. Pelindung matahari organik berdasarkan minyak tumbuhan seperti aloevera dan beewax juga merupakan idea yang baik.


Masalah Puting Semasa Menyusukan Bayi

Meskipun ibu bercadang untuk memberikan bayi penyusuan eksklusif selepas bersalin, namun bukan semua ibu mampu menghadapi cabaran sepanjang tempoh penyusuan. Antara cabaran yang ibu baru sering hadapi adalah berkaitan dengan puting dan payudara.

Masalah puting pendek atau rata (Flat nipples)

Puting susu pendek atau rata adalah salah satu cabaran yang membuatkan para ibu muda mengalah untuk terus menyusukan bayi mereka. Kebimbangan ini terjadi semasa hamil lagi apabila mereka melihat struktur puting mereka tidak dapat membantu bayi menghisap susu. Disebabkan itu, ramailah ibu baru yang sudah menyiapkan susu formula untuk diberikan kepada bayi mereka kerana ‘tahu’ mereka tidak boleh memberikan susu badan.

Sebenarnya, semasa hamil, puting susu akan melentur ke bawah. Masalah puting pendek atau rata ini tidak perlu digusarkan kerana bayi akan menghisap susu daripada kawasan areola (kawasan hitam di sekeliling puting). Bagaimanapun, cara mengatasinya adalah dengan menarik puting menggunakan
nipple puller
 sebelum proses penyusuan berlaku.

Selain itu, bakal ibu juga boleh menggunakan
nipple former
 semasa hamil di mana fungsinya adalah untuk membuatkan puting anda menonjol keluar.

Masalah puting luka

Kebanyakan ibu baru sering menganggap rasa luka pada puting mereka adalah sebagai pengalaman sewaktu awal-awal penyusuan. Namun jika rasa pedih berlanjutan, hal ini adalah tidak normal. Ibu mengalami luka pada puting kerana teknik penyusuan bayi yang salah. Ibu perlu memeriksa cara lekapan bayi semasa menyusu.

Cara lekapan yang betul semasa penyusuan adalah:

Pastikan anda berada dalam posisi selesa sebelum menyusukan bayi. Anda boleh gunakan bantal penyusuan, jika ada, untuk memberikan sokongan tambahan.

Bawa bayi ke arah anda. Letakkan bayi pada kedudukan kepalanya berhampiran dengan payudara anda, di mana hidung bayi berhadapan dengan puting. Mulut bawah bayi pula perlu menyentuh bahagian bawah areola anda.

Kemudian, sentuhkan mulut bayi pada puting atau areola bagi merangsang pencarian puting. Tunggu sehingga bayi membuka mulutnya dan barulah bawa mulut bayi berdekatan dengan puting anda.

Lihat jika posisi bayi selesa untuk meneruskan penyusuan.

Masalah payudara bengkak

Payudara akan membengkak jika susu yang ada pada kantung payudara sudah penuh dan tidak diperah keluar.

Bagi mengelakkan hal ini terjadi, para ibu perlu menyusukan bayi sekerap mungkin antara dua hingga tiga jam sekali. Semasa awal penyusuan, anda perlu mengejutkan bayi anda untuk menyusu dan tidak membiarkan bayi anda lena tidur bagi mengelakkan masalah payudara anda membengkak.

Bagaimanapun, bagi wanita berkerjaya, mungkin anda boleh memerah susu menggunakan pam susu dan meletakkannya ke dalam botol untuk disimpan di dalam peti ais.

Selain itu, anda juga mungkin boleh mengurut payudara anda ke arah puting semasa bayi sedang menyusu. Hal ini adalah bagi merangsang aliran susu pada payudara anda.


Bagaimana Memilih Produk Penjagaan Kulit Bayi

Sedarkah anda bahawa kulit dan daya tahan tubuh bayi tidak sama seperti orang dewasa? Jadi, bayi memerlukan produk penjagaan kulit yang diperbuat khusus untuk kulit bayi. Ini bermakna bayi tidak boleh memakai sabun mandi, pembersih badan, syampu ataupun losen yang digunakan oleh ibu bapanya.

Penggunaan produk penjagaan yang tidak sesuai dengan kulit bayi bukan sahaja boleh menjejaskan kulitnya, bahkan juga boleh mengancam keselamatan dan kesihatan bayi.

Bayangkan jika bayi anda dipakaikan produk penjagaan kulit yang mengandungi bahan kimia, sudah tentu kandungan dalam produk tersebut akan menyerap terus ke kulit bayi sekali gus memberi kesan kepada kesihatan tubuhnya.

Penggunaan produk yang mengandungi bahan kimia atau bahan toksik mungkin tidak akan menunjukkan kesan yang cepat, tetapi penggunaan berulang boleh memberi kesan kepada kesihatan bayi untuk jangka masa panjang.

Jika bayi dipakaikan produk yang tidak sesuai atau mengandungi bahan kimia, mereka akan menerima masalah kulit seperti keradangan, kemerah-merahan, gatal, ruam dan juga ekzema. Malah, sesetengah bayi juga boleh mengalami masalah pernafasan. Ini kerana, kulit bayi adalah nipis dan sensitif. Disebabkan itulah ibu bapa perlu meneliti dahulu label pada produk bayi sebelum membeli.

Salah satu cara untuk memastikan bayi menggunakan produk penjagaan kulit yang selamat adalah dengan memilih produk organik.

Bagaimana memilih produk penjagaan bayi yang betul?

Produk yang dibuat menggunakan bahan-bahan asli seperti yang ada dalam produk organik adalah selamat untuk bayi kerana tidak mengandungi bahan yang menyebabkan alergi dan toksik. Elakkan daripada membeli produk penjagaan bayi yang mengandungi bahan seperti di bawah:

Bahan kimia berbahaya

Silikon

Paraben

Phthalates

Minyak galian

Lemak haiwan

SLS & SLES

Wangian

Sebaliknya, semasa memilih produk penjagaan bayi, carilah produk dengan kandungan berikut:

Bebas paraben:
 Paraben adalah bahan yang sering digunakan untuk membuat pewarna rambut dan kosmetik. Paraben juga merupakan antara bahan pengawet yang merbahaya. Justeru itu, carilah produk yang mengandungi bebas paraben.

Bebas kimia:
 Jika kandungan dalam produk mengandungi air, garam, gula dan berlian, ia adalah dikira sebagai bahan kimia. Selain itu, lihatlah nama-nama kandungan ini; Formaldehyde, DMDM Hydantoin (LS1) dan natrium sulfat- ini juga adalah nama-nama bahan kimia.

Vegan:
 Kandungan vegan dalam sesuatu produk bermaksud produk tersebut bebas daripada lemak haiwan atau sisa haiwan.

Panduan memilih produk penjagaan bayi

Produk penjagaan diri bayi yang sering digunakan adalah seperti bedak, losen, minyak urut, salap dan tisu basah. Selain itu, antara produk lain yang perlu diberi perhatian ialah barangan mandian bayi seperti syampu, sabun badan, pencuci baju dan sebagainya.

Bedak-
 Elakkan menggunakan bedak yang mengandungi talkum atau karsinogen dan carilah bedak yang diperbuat daripada mineral semula jadi dan tanah liat atau tepung jagung.

Losen-
 Jika anda berhasrat untuk memakaikan bayi anda losen, ketahui tujuan anda ingin memakaikan losen pada bayi. Adakah untuk melembapkan kulit bayi atau sebagai pelindung cahaya matahari atau pencegah serangga atau mengubati ruam lampin?
Selain itu, pilih losen yang bertindak lembut pada kulit bayi. Kenal pasti kandungan bahan asli yang berkualiti yang dapat melindungi kulit bayi anda. Pilih juga losen yang bebas wangian.

Minyak urut-
 Minyak urut adalah salah satu produk yang perlu ada di rumah. Selain bertujuan untuk mengelakkan kembung perut bayi, minyak urut juga dapat merapatkan jalinan ikatan antara ibu dan bayi. Sesi mengurut bayi sebaik-baiknya dilakukan selepas waktu mandi atau sebelum bayi tidur. Ada minyak urut yang berfungsi untuk melegakan ruam lampin dan menghalang ruam baru daripada tumbuh.
Pilih minyak urut yang mengandungi minyak lavender atau rosmeri yang berfungsi untuk memelihara kulit dan melawan bakteria. Selain itu, gabungan dua minyak ini juga boleh memudahkan minyak meresap ke dalam kulit dan mengekalkan lembapan supaya kulit kekal halus dan lembut.

Pelindung matahari-
 Ada ibu bapa yang menggunakan pelindung matahari untuk bayi khususnya jika membawa bayi keluar dari rumah. Walau bagaimanapun, lazimnya pelindung matahari ini dibuat khas untuk bayi seawal usia 6 bulan dan ke atas.
Carilah pelindung matahari yang diformulasikan khusus untuk bayi. Kandungannya pula perlulah tidak berminyak atau menyebabkan iritasi pada kulit si manja. Selain itu, pilihlah pelindung matahari yang bersifat bukan-comedogenic (tidak menghalang pori).

Syampu-
 Carilah syampu yang mengandungi emolien yang bertujuan melembapkan kulit kepala bayi, menghalang keguguran rambut di samping merangsang pertumbuhan rambut baru.

Pencuci baju / detergen-
 Pencuci baju atau sabun basuh/ detergen untuk mencuci pakaian bayi perlulah tidak mengandungi bahan kimia. Bayi selalunya mengalami ruam-ruam kecil di sekeliling leher, pergelangan tangan dan beberapa bahagian pada badan. Antara punca ruam pada bayi adalah disebabkan kandungan bahan kimia yang ada dalam sabun pencuci pakaian mereka.


Bukan Sahaja Berdiri, Postur Badan Ketika Duduk & Tidur Juga Penting Untuk Tulang!

Selalu rasa
sengal atau lenguh-lenguh pada sendi tubuh badan
anda? Sebenarnya, kalian mungkin tidak mengamalkan
teknik postur tubuh badan
 yang betul. Untuk pengetahuan anda, postur ini perlulah betul dan tepat pada setiap masa tidak kira ketika sedang berdiri, duduk ataupun tidur.

Jika anda semua ingin tahu bagaimanakah postur yang betul untuk mengelakkan sengal pada sendi tubuh badan, jom ikuti artikel ini.

Untuk mendapatkan lebih banyak info tentang Tulang & Otot, sila dapatkannya
di sini.

Tentang postur badan yang betul

Bercakap tentang postur, apa maksud yang sebenarnya? Buat anda yang mungkin belum tahu, ia adalah penjajaran tubuh badan.

Menurut National Institutes of Health (NIH), terdapat 2 jenis postur iaitu:

Statik
: Bagaimana posisi tubuh badan ketika tidak bergerak

Dinamik
: Bagaimana posisi tubuh badan ketika sedang bergerak

Postur yang bagus akan mampu
menyokong sendi, otot, tendon, ligamen dan juga tulang belakang
 agar tidak terjejas ketika sesuatu aktiviti berjalan.

Disebabkan itu, setiap anggota tubuh badan termasuklah leher, bahu, lutut, pinggul, belakang dan lain-lain perlu dijajarkan dengan baik.

Jika tidak, maka akan berlakulah pelbagai impak negatif seperti
 tulang belakang bengkok (skoliosis)
 yang akan menjejaskan kehidupan seharian anda.

Kekalkan postur badan yang betul & baik ketika berdiri!

Secara umumnya,
cara berdiri yang betul haruslah lurus dan tegak bagi tujuan menyokong tulang belakang
 anda.

Haruslah kalian tahu bahawa tulang belakang secara semula jadinya memiliki 3 lengkungan iaitu pada leher, tengah belakang serta bawah belakang.

Jadi, kepala dengan leher anda perlulah sejajar dengan bahu (tidak terlalu ke depan atau ke belakang) dan begitu juga pinggang serta pinggul.

Antara tip yang boleh diamalkan jika postur ini sukar dikekalkan adalah pastikan kedudukan cuping telinga sejajar dengan bahu anda.

Ataupun, kalian juga boleh membeli dan menggunakan pendakap yang akan menyokong tulang belakang agar ia sentiasa tegak dan lurus.

Baca juga:

Bagaimana jika sedang duduk?

Tidak dinafikan bahawa postur tubuh badan ketika sedang duduk paling susah dibetulkan terutamanya mereka yang terpaksa duduk lama dalam sehari.

Mereka ini adalah dalam kalangan pekerja pejabat atau kilang yang memerlukan sekurang-kurangnya 8 jam dalam sehari duduk untuk bekerja.

Meskipun sukar, adalah penting untuk kalian cuba duduk tegak dan tidak terlalu membongkok ke hadapan mahupun ke belakang.

Antara tip yang boleh dicuba adalah dengan memastikan punggung anda sentiasa duduk di bahagian belakang kerusi sementara belakang disandarkan.

Namun
 duduk terlalu lama juga adalah tidak bagus
, jadi cuba curi masa untuk berdiri dan berjalan sekitar 30 minit bagi tujuan merehatkan tubuh badan anda.

Bagaimana pula ketika tidur?

Mungkin ramai yang sangka bahawa kalian boleh tidur dalam apa jua posisi asalkan berbaring di atas tilam yang sangat empuk.

Tidak, kalian perlu tahu bahawa tilam yang empuk hanyalah sekadar bonus dan postur badan yang betul perlu diberi perhatian tatkala sedang tidur.

Cara untuk mendapatkannya adalah
bereksperimen dengan pelbagai gaya tidur
 sama ada menelentang, meniarap ataupun ke sisi.

Kemudian, cuba rasakan kesannya apabila bangun pada esok pagi bagi mendapatkan idea tentang posisi tidur paling ideal buat individu.

Sekiranya anda ada penyakit tertentu berkaitan fizikal atau mental, dapatkan pandangan doktor tentang posisi tidur yang terbaik buat anda.

Antara tip lain boleh diamalkan untuk postur badan yang betul & baik…

Kami sedar bahawa sekadar mencuba pasti akan ada ketika di mana kita semua terlupa atau terleka mengenai postur tubuh badan yang terbaik.

Oleh itu, tip paling utama yang boleh kalian amalkan adalah dengan melakukan senaman seperti yoga untuk lebih peka dengan postur fizikal dan mental anda.

Selain itu, ada satu lagi tip yang mungkin tampak mudah namun sebenarnya akan mendatangkan impak postitif dalam jangka masa panjang.

Menurut Profesor Ortopedik Neel Anand, anda perlu setiap masa memeriksa tubuh badan anda ketika melakukan sebarang aktiviti seharian.

Caranya adalah dengan kerap memandang cermin untuk meneliti sama ada
 postur kalian itu sesuai atau tidak dengan aktiviti yang dijalankan
.

Ataupun, anda juga boleh minta individu di sekeliling anda sentiasa memerhati dan menegur sekiranya berlaku kesilapan dalam hal ini.

Sangat mudah bukan? Jadi, pastikan kalian mengambil berat mengenai postur badan yang betul kerana efeknya adalah pada tubuh badan kalian pada hari tua kelak!


Pening Kepala Kalau Bau Perfume Kuat Sangat? Mungkin Anda Ada Alahan Minyak Wangi

Siapa yang tidak suka memakai minyak wangi kan?
Tetapi, tahukah anda, ada orang yang alami alergi minyak wangi?

Dapatkan lebih banyak info tentang Alahan, dapatkan
di sini.

Alergi minyak wangi

Alahan terhadap minyak wangi merupakan antara
penyebab alergi kulit
 yang popular di dunia menurut Dr. Sandy Skotnicki-Grant, doktor kulit dari Bay Dermatology Centre di Toronto.

Malah, menurut kajian yang dilakukan oleh Dr. Anne Steinemann daripada University of Melbourne, 1 daripada 3 orang dewasa mengakui mempunyai masalah kesihatan yang disebabkan oleh minyak wangi, kosmetik, pencuci atau sabun badan.

Kajian yang sama juga menunjukkan sensitiviti terhadap bau-bauan ini boleh menyebabkan mereka
diserang migrain
, mata berair dan juga masalah pernafasan.

Di dalam satu produk wangian, terdapat banyak bahan kimia yang mungkin berasal daripada sumber petrokimia.

Campuran berpuluh-puluh bahan di dalam satu botol ini boleh menyebabkan masalah kesihatan, lebih-lebih lagi dalam kalangan mereka yang
mempunyai penyakit seperti asma
.

Selain itu, mereka yang ada alergi minyak wangi juga akan alami alahan kulit jika tersentuh dengan alergen yang terlibat.

Oleh sebab itu, Dr. Steinemann mencadangkan agar setiap produk minyak wangi perlu memaparkan label yang jelas mengenai bahan yang digunakan di dalam formulasi mereka.

Jika anda sering pening kepala jika memakai minyak wangi, anda mungkin tergolong di dalam kumpulan
yang sensitif
 terhadap wangian.

Apa itu sensitiviti terhadap minyak wangi?

Minyak wangi mengandungi pelbagai bahan yang dicampurkan bersama di dalam satu botol. Bahan ini mungkin berasal daripada sumber semula jadi atau bersifat sintetik.

Individu yang mengalami alergi minyak wangi amat berisiko untuk diserang alergi kulit jika terdedah kepada sebarang pewangi.

Banyak bahan kimia yang tidak stabil terkandung di dalam produk tersebut. Malah, bahan tersebut juga mudah untuk teroksida apabila terdedah kepada udara dan
cahaya matahari.

Salah satu contoh bahan yang berbahaya kepada mereka yang sensitif terhadap minyak wangi ialah limonene, sejenis bahan kimia yang digunakan di dalam
produk pencuci
.

Limonene boleh melerai dan membentuk bahan lain yang boleh menyebabkan sensitiviti yang teruk.

Malah, ia juga boleh bertindak balas dengan ozon dan menghasilkan acetaldehyde dan formaldehyde, dua bahan pencemar yang boleh menyebabkan pelbagai masalah kesihatan.

Sama jugalah dengan linalool, sejenis bahan yang boleh ditemui di dalam
minyak lavende
r. Bahan terbitannya iaitu linalyl acecate dan linalyl anthranilate akan menjadi alergen sentuh apabila ia tersebar ke udara.

Selain itu, minyak wangi juga mengandungi bahan penstabil, pelarut dan pengawet.

 Semua ini juga boleh memberikan ketidakselesaan kepada pesakit yang mengalami sensitiviti terhadap minyak wangi.

Kurangkan sensitiviti & alergi minyak wangi

Cara yang terbaik untuk mengurangkan sensitiviti terhadap minyak wangi adalah dengan menjauhkan diri daripada memakai
produk yang mengandungi wangian
 dan boleh menyebabkan anda rasa tidak selesa atau diserang alahan.

Walaupun sukar untuk mengelakkan pendedahan terhadap minyak wangi, ini merupakan cara yang terbaik untuk mereka yang menghidap alahan jenis ini, lebih-lebih lagi apabila berada di tempat awam.

Bukannya minyak wangi sahaja yang mengandungi wangian, ada banyak lagi produk lain yang turut terkandung pewangi. Sebagai contoh:

Produk penjagaan diri seperti sabun, losen, syampu, deodoran, dan
tuala wanita
.

Produk pembersih seperti sabun basuh baju,
softener
, penyegar udara dan bahan pencuci.

Perisa yang diletakkan di dalam makanan dan minuman, serta bahan kosmetik seperti
lipstick
,
lip balms
, dan ubat gigi.

Sebelum membeli apa-apa produk wangian, baca label terlebih dahulu. Pilih minyak wangi yang bebas wangian atau
fragrance free/unscented
.

Baca juga:

Selain itu, mereka yang mempunyai alahan terhadap minyak wangi perlu memberitahu rakan sekerja tentang kondisi mereka.

Disebabkan pendedahan terhadap wangian boleh menyebabkan mereka jatuh sakit, ada beberapa langkah yang boleh dilakukan seperti:

Mengubah meja kerja
 ke tempat yang lebih terasing supaya tidak terdedah kepada minyak wangi.

Keluar daripada pejabat
 beberapa kali sehari. Simptom akan berkurang jika anda menghabiskan masa di luar.

Gunakan kipas
 mudah alih. Kipas ini boleh meniup udara dan mengelakkan bau daripada kekal berada berdekatan tempat kerja anda.

Simptom alergi minyak wangi

Individu yang mempunyai masalah sensitiviti terhadap minyak wangi akan mengalami reaksi negatif jika terdedah kepada wangian. Sebagai contoh, mereka mungkin akan mengalami simptom seperti:

Sakit kepala
 bau minyak wangi

Gatal kulit

Batuk, bersin dan hidung berair

Sukar untuk bernafas

Mata berair

Sukar untuk fokus

Muka sembab

R
asa loya
dan muntah-muntah

Malah, jika ada di antara mereka yang mempunyai migrain, bau minyak wangi atau
cologne
 yang kuat boleh menyebabkan mereka
diserang migrain
 yang teruk!

Kesimpulan

Alergi terhadap minyak wangi boleh berlaku kepada sesiapa sahaja. Jika anda rasa sebarang wangi-wangian membuatkan anda jatuh sakit, pastikan anda berjumpa doktor untuk pemeriksaan lanjut.

Individu yang mengalami alergi minyak wangi mungkin alergi kepada beberapa jenis pewangi dalam satu-satu masa.

Mengenal pasti setiap bahan pewangi di dalam satu-satu produk adalah sesuatu yang agak mustahil.
Oleh sebab itu, sebagai langkah berjaga-jaga, cuba elakkan terus daripada memakai sebarang produk yang mengandungi pewangi.

Sama jugalah jika produk tersebut turut mempunyai bahan yang
berasaskan herba
 atau semula jadi. Produk sebegini mungkin mempunyai wangian walaupun mereka dilabelkan natural.


Kenali Penyakit yang Divaksin di Malaysia (2)

Berkesinambungan daripada artikel
Kenali Penyakit yang Divaksin di Malaysia (1)
, mari kita ikuti apakah penyakit seterusnya.

7. Poliomyelitis

Agen penyebab: virus poliovirus.

Virus masuk melalui mulut dan boleh tersebar dalam kalangan orang sekeliling. Apabila seseorang dijangkiti, virus tersebut akan menyerang sistem saraf dan menyebabkan lumpuh kekal. Tiada rawatan khusus bagi penyakit ini melainkan rawatan sokongan melalui terapi fizikal. Hanya vaksin yang mampu melawan poliomyelitis.

8. Measles (demam campak)

Agen penyebab: virus measles.

Penyakit berjangkit ini masih lagi mecatatkan angka yang tinggi di Malaysia, iaitu di
tangga ke-10
 kes demam campak tertinggi di dunia meskipun vaksin percuma diberikan. Kanak-kanak yang dijangkiti mengalami tanda-tanda demam biasa ditambah dengan ruam di muka dan seluruh badan. Nampak ringan tetapi ia sebenarnya berpotensi membawa maut terutamanya dalam kalangan kanak-kanak kurang zat.

9. Mumps (beguk)

Agen penyebab: virus mumps.

Virus yang tersebar melalui air liur dan cecair mulut ini menyebabkan radang pada kelenjar air liur parotid yang terletak di pipi, di bawah dan hadapan telinga. Beguk mempunyai beberapa risiko komplikasi termasuk meningitis, pankreatitis, keguguran dan orchitis yang boleh menyebabkan
mandul
.

10. Rubella (campak Jerman)

Agen penyebab: virus rubella.

Seperti demam campak, virus ini menyebabkan tanda-tanda demam biasa dan ruam. Simptom kebiasaannya lebih ringan berbanding demam campak. Namun, antara perkara utama yang menjadi perhatian adalah jangkitan sebelum dan semasa mengandung bagi wanita. Jika berlaku, anak di dalam kandungan tersebut berisiko menghidap
congenital rubella syndrome
(CRS). Anak yang lahir mengalami masalah penglihatan (katarak), pendengaran (pekak) serta masalah jantung dan otak.

 11. Kanser serviks

Agen penyebab: virus human papilloma virus (HPV).

Virus HPV berpotensi menyebabkan kanser serviks (pangkal rahim). Menurut
Pertubuhan Kesihatan Sedunia (WHO)
, dua jenis HPV (16 dan 18) bertanggungjawab ke atas 70% kes pra-kanser dan kanser. Rahim mungkin terpaksa dibuang untuk merawat kanser ini.

12. Ensefalitis Jepun (JE)

Agen penyebab: virus Japanese encephalitis (JE).

Seseorang boleh dijangkiti apabila digigit nyamuk yang membawa virus JE. Ia hidup di dalam babi dan burung liar. Kebiasannya, kawasan yang membela binatang ini adalah berisiko. Pesakit mengalami radang otak (ensefalitis) menyebabkan demam, sakit kepala atau lumpuh dan koma.

Kesemua 12 penyakit yang disebutkan adalah yang termasuk dalam Program Imunisasi Kebangsaan (NIP). Namun, terdapat juga vaksin pilihan bagi penyakit lain termasuk:

Chickenpox (cacar air).

Cholera (taun).

Hepatitis A.

Influenza (flu).

Thypoid (demam kepiatu).

Penumococcal.

Meningococcal.

Jadilah ibu bapa yang bertanggungjawab. Bagaimana anda ingin menjawab persoalan anak-anak anda jika mereka mandul disebabkan beguk, mendapat anak buta dan pekak kerana rubella atau terpaksa dibuang rahim kerana kanser serviks?

Baca juga:

Vaksin Anak Anda Hari!

Apa itu Beguk?


Pesakit Asma LEBIH BERISIKO Dijangkiti Influenza & Komplikasi Selsema Ketika Musim COVID-19

Untuk mendapatkan lebih banyak info tentang coronavirus di Malaysia, sila dapatkannya
di sini
.

Musim COVID-19 sedang berleluasa di seluruh dunia. Pasti ramai tertanya-tanya tentang beberapa perkara. Contohnya penyakit asma. Jika
 virus ini menjangkiti saluran pernafasan,
maka kesannya pasti lebih teruk pada mereka yang mempunyai masalah pernafasan kronik, kan?

Risiko Penyakit Asma

Penyakit asma, ataupun serangan asma boleh disebabkan oleh jangkitan seperti trakeostomi,
alahan kepada kacang
, perangsang kimia, dan pencemaran udara.

Semasa berlakunya asma, pesakit akan mengalami simptom seperti sesak nafas, nafas berdehit dan pendek, angina.

Biasaannya, asma boleh dicegah dengan mengehadkan pendedahan kepada patogen dan menggunakan ubatan asma yang betul.

Penyakit Asma Beri Risiko Tinggi Untuk Jangkitan Influenza Dan Komplikasi Dari Selsema

Walaupun individu dengan penyakit asma tak cenderung dapat selsema, tetapi selsema boleh jadi kronik pada mereka, walaupun simptomnya nampak ringan.

Ini kerana penyakit asma adalah
satu keadaan di mana trakea menjadi bengkak sensitif
, dan selsema boleh mengakibatkan lebih banyak trakeostomi dan penyakit paru-paru.

Jangkitan influenza dalam paru-paru pula boleh menyebabkan serangan asma dan memburukkan simptomnya.

Ia boleh membawa kepada masalah jangkitan paru-paru (pneumonia) dan masalah penyakit pernafasan akut yang lain.

Individu dengan jangkitan paru-paru dan masalah penyakit pernafasan akut lain
cenderung lebih berisiko dijangkiti virus COVID-19
.

Malah, individu dewasa dan kanak-kanak dengan asma lebih cenderung mengalami pneumonia selepas influenza berbanding individu tanpa asma.

Asma merupakan punca utama kebanyakan kanak-kanak dimasukkan ke hospital dengan influenza dan ia adalah antara masalah kesihatan yang paling tinggi dalam kalangan individu dewasa yang dimasukkan ke hospital.

Baca juga
:

Ikuti langkah ini untuk melawan selsema, jika anda menghidap penyakit asma

Setiap enam bulan atau setahun sekali, pesakit asma perlu mendapatkan satu dos vaksin selsema untuk melindungi diri daripada selsema.

Dapatkan vaksin selsema biasa untuk mendapatkan daya tahan lama bagi penghidap asma.

Jika anda ada asma dan simptom selsema – sila jumpa doktor dengan segera

Patuhi arahan dan rawatan daripada doktor.

Rawatan selsema perlu dimulakan segera kerana terapi antiviral berfungsi pada tahap yang terbaik dalam tempoh 48 jam selepas simptom mula dihidapi
.

Ubatan antivirus boleh membuatkan selsema anda kurang teruk
 dan menjadikan anda rasa lebih baik. Ia juga mencegah masalah kesihatan serius yang membawa kepada selsema.

Tindakan pencegahan harian untuk mencegah penyebaran selsema

Duduk di rumah apabila anda tidak sihat
. Jauhi individu lain khususnya
kanak-kanak, wanita mengandung, individu dewasa lebih berusia
 dan individu lain yang sakit.

Tutup hidung dan mulut dengan tisu apabila batuk atau bersin dan buang tisu selepas diguna.

Jika anda tidak memiliki tisu, batuk atau bersin pada tangan atau lengan, kemudian basuh tangan anda.

Kerap basuh tangan, dengan menggunakan sabun dan air
, terutama selepas batuk atau bersin.

Hindari dari menyentuh mata, hidung, atau mulut dan menyentuh, memegang atau berjabat tangan
.

Bersih dan membasmi permukaan yang kerap terdedah di rumah, tempat kerja atau di sekolah, terutama apabila ada individu yang sakit.

Hello Health Group tidak memberikan nasihat, diagnosis atau rawatan perubatan.


Aduh, Sakitnya Ada Gelembung Air Di Kaki! Cuba Rawat Dengan 13 Tip Ini

Sedang mencari cara menghilangkan gelembung air di kaki kerana ia menyebabkan rasa sakit dan ketidakselesaan? Teruskan membaca artikel ini kerana kami ada caranya untuk membantu anda.

Untuk mendapatkan lebih banyak info tentang Kesihatan Kulit, sila dapatkannya
di sini.

Gelembung air di kaki

Gelembung air atau melepuh
 adalah poket cecair dalam kulit yang terbentuk dan dipenuhi serum, iaitu sebahagian cecair darah yang mengandungi bahan pelindung seperti antibodi.

Terdapat juga kes, di mana saluran darah kecil mengalir ke dalam gelembung menjadikan cecair berwarna merah dan bukannya jernih.

Kadangkala, cecair dalam lepuh juga boleh dijangkiti dan menyebabkan ia berwarna keruh dan kemudiannya mungkin mengandungi nanah.

Kebanyakan pembentukan gelembung air di kaki mahupun bahagian tubuh lain ini adalah strategi pertahanan diri yang bertujuan melindungi kulit di bawah daripada kecederaan selanjutnya, sekali gus menggalakkan penyembuhan pantas.

Kesakitan yang dirasai juga mempunyai kesan perlindungan. Bagaimana?

Lepuh biasanya terjadi apabila berlaku tekanan dan geseran dengan kerap. Jadi apabila timbul kesakitan kerana kulit melepuh, kita mungkin akan kurangkan aktiviti yang boleh mengakibatkan ia jadi semakin menyakitkan.

Gelembung air juga berkembang selepas
kulit terbakar
, mengalami jangkitan kulat atau bakteria,
gigitan serangan
 atau trauma.

Bergantung kepada lokasinya, kulit yang melepuh boleh mengganggu tugasan harian. Sebagai contoh, lepuh pada kaki akan menyukarkan anda berjalan, bersenam atau berdiri untuk jangka masa yang lama.

Punca gelembung air di kaki

Sekiranya anda mempunyai lepuh pada kaki, geseran mungkin menjadi puncanya. Berjalan atau berdiri untuk tempoh beberapa jam sehari memberi tekanan pada tumit, tapak dan
jari kaki
.

Tidak semua orang yang berjalan atau berdiri untuk tempoh lama akan mengalami gelembung air ini.

Dalam kebanyakan keadaan, ia terjadi kerana
pemakaian kasut
tidak menyelesakan – sama ada terlalu ketat atau longgar yang mengakibatkan pergeseran pada kulit.

Kelembapan atau peluh yang berlebihan juga boleh mencetuskan gelembung kulit ini. Ia perkara biasa semasa cuaca panas dalam kalangan atlet, terutamanya pelari. Lepuh kecil terbentuk apabila peluh menyumbat pori-pori di kaki.

Lepuh juga boleh berlaku selepas
selaran matahari
. Penyebab lain yang mengakibatkan gelembung air di kaki adalah:

Frostbite

Tindak balas alahan

Pendedahan kimia – kosmetik atau detergen

Jangkitan kulat

Cacar air

Jangkitan bakteria

Herpes

Ekzema dyshidrotik

Cara menghilangkan gelembung air di kaki

Anda mungkin tergoda untuk memicit atau memecahkan gelembung air tersebut, namun selepas itu lepuh harus dibalut kerana boleh berlaku jangkitan jika dibiarkan terbuka.

Sekiranya anda membiarkannya, ia boleh mengeras dan menghilang dengan sendiri. Tetapi pilihan ini mungkin mengakibatkan ketidakselesaan – bergantung kepada saiznya.

Walaupun anda tidak sepatutnya memecahkan gelembung air ini, tetapi mengeluarkan cecair dengan selamat boleh memberikan keselesaan.

Berikut adalah langkah selamat untuk mengeluarkan cecair dalam lepuh di rumah:

Basuh tangan anda dengan air suam dan sabun antibakteria.

Menggunakan putik kapas, jarum yang disteril dan alkohol.

Bersihkan lepuh dengan antiseptik.

Ambil jarum dan buat tusukan kecil pada lepuh. Biarkan cecair mengalir sepenuhnya.

Sapukan salap atau krim antibakteria pada lepuh.

Tutup lepuh dengan pembalut atau kain kasa.

Bersihkan dan sapukan semula salap antibakteria setiap hari. Pastikan lepuh ditutup sehingga ia sembuh.

Rawatan tambahan untuk gelembung air pada kaki termasuklah:

Menekap pek ais yang dibalut tuala tebal pada lepuh dengan lembut tanpa tekanan

Meninggikan bahagian kaki yang mempunyai lepuh untuk mengurangkan aliran darah ke kawasan tersebut dan mengehadkan keradangan

Memastikan kawasan itu kering sebaik mungkin untuk membantu penyembuhan

Menanggalkan kasut
 atau sarung kaki yang menyebabkan lepuh

Sapukan salap atau krim antibiotik dengan lembut pada lepuh dan kulit di sekelilingnya

Membersihkan kawasan tersebut serta mengurangkan keradangan dan kesakitan dengan menggunakan ubat yang boleh dibeli di farmasi seperti hidrogen peroksida

Selepas beberapa hari lepuh terbuka, anda disaran menggunakan gunting disteril untuk mengeluarkan kulit mati yang tertinggal. Elakkan daripada menariknya terlalu kuat sehingga mengoyakkan kulit sihat.

Baca juga:

Pemeriksaan doktor

Sekiranya lepuh berubah warna, semakin meradang, bertambah teruk atau tidak sembuh selepas beberapa hari mencuba cara menghilangkan gelembung air di kaki, lakukan pemeriksaan doktor.

Lepuh yang berwarna kuning, hijau atau ungu biasanya telah dijangkiti dan memerlukan rawatan perubatan. Lepuh yang berwarna tidak normal juga mungkin merupakan simptom
masalah kesihatan lebih serius seperti herpes
.

Doktor mungkin akan mengeluarkan cecair lepuh yang dijangkiti dan akan mengambil sampel untuk dilakukan ujian.

Selalunya antibiotik topikal atau oral akan diberikan untuk merawat jangkitan sedia ada atau mencegah jangkitan selanjutnya daripada berlaku.

Langkah mencegah gelembung air

Sekiranya lepuh terjadi akibat geseran, pilihlah kasut yang betul. Jika kaki bergesel pada bahagian tertentu kasut, tambahkan
insole
 untuk memberikan lapik ekstra dan mengurangkan geseran.

Bagi atlet,
pastikan kaki anda sentiasa kering.
 Gunakan bedak kaki untuk mengurangkan peluh atau memakai sarung kaki yang menyerap kelembapan.

Seandainya lepuh terjadi kerana kosmetik seperti sabun atau losen, mahupun alergen, elakkan perengsa bagi mengurangkan kemunculan gelembung air baharu.

Untuk lepuh yang disebabkan oleh keadaan perubatan, bincangkan kemungkinan rawatan dengan doktor anda.


Awasi Metabolic Syndrome

Metabolic syndrome
 (MS) atau sindrom metabolik adalah kumpulan beberapa keadaan yang wujud dalam satu masa pada individu. MS meningkatkan risiko kepada penyakit jantung serta diabetes dan strok. Ia juga dikenali dengan nama
dysmetabolic syndrome
,
obesity syndrome
dan
syndrome X
.

Bagaimana
metabolic syndrome
 didiagnosis?

Menurut
American Heart Association
, mana-mana 3 daripada 5 kriteria berikut yang ditemui di dalam seorang individu akan dikira sebagai MS:

Obesiti di bahagian abdomen – ukur lilit pinggang melebihi 102 cm (40 inci) bagi lelaki dan lebih 88 cm (35 inci) bagi wanita.

Dislipidemia – kadar trigliserida di dalam darah 150 mg/dL dan ke atas atau sedang mengambil ubat kolesterol.

Kolesterol baik (HDL) – 40 mg/dL dan ke bawah bagi lelaki dan 50 mg/dL dan ke bawah bagi wanita.

Tekanan darah tinggi – 130/85 mmHg dan ke atas atau sedang mengambil ubat tekanan darah tinggi.

Glukosa semasa berpuasa tinggi – 100 mg/dL dan ke atas.

Mempunyai salah satu daripada keadaan di atas tidak bermakna anda mempunyai MS. Walau bagaimanapun, setiap keadaan dia atas meningkatkan risiko kepada penyakit. Semakin banyak, semakin tinggi risiko.

Adakah sindrom ini mempunyai simptom?

Selain daripada obesiti yang mungkin jelas, kriteria atau keadaan lain kebiasaannya tidak menunjukkan sebarang simptom.

Tekanan darah tinggi atau hipertensi jarang menyebabkan apa-apa simptom. Kalau ada pun, rasa sakit kepala atau komplikasi seperti serangan jantung dan strok.

Glukosa darah tinggi kadangkala mungkin memberikan beberapa simptom seperti banyak makan dan minum, kerap membuang air kecil, cepat letih dan penglihatan kabur.

Jadi, cara terbaik adalah dengan melakukan pemeriksaan berkala. Ini sahaja langkah untuk mengesan semua keadaan ini dengan awal, seterusnya memulakan intervensi yang sepatutnya.

Adakah
metabolic syndrome
penting?

Ya, MS adalah sangat penting kerana ia meningkatkan risiko mendapat penyakit jantung koronari. Pembuluh darah jantung boleh tersumbat menyebabkan oksigen tidak sampai kepada sel-sel jantung. Dalam kata lain, serangan jantung boleh berlaku dan berkemungkinan membawa kepada kegagalan jantung.

Sindrom ini diuruskan dengan mengamalkan gaya hidup sihat termasuk pemakanan sihat dan aktiviti fizikal. Jika gaya hidup semata-mata tidak berkesan, doktor mungkin akan memberikan ubat-ubatan untuk mengawal kolesterol, tekanan darah dan kadar gula.

Matlamat utama rawatan adalah untuk mengurangkan risiko penyakit jantung koronari. Kemudian untuk mencegah diabetes jenis 2, jika masih belum berlaku.


Ini 3 Jenis Kanser Yang Boleh Sembuh Selepas Menerima Rawatan, Termasuk Kanser Tiroid

Apabila bercakap tentang kanser, tidak ada jaminan untuk sembuh. Tetapi doktor telah berjaya mengesan dan merawat beberapa jenis kanser dengan lebih baik. Kunci yang paling penting untuk sembuh adalah pengesanan awal. Ini bermakna anda perlu untuk menjalani ujian saringan secara berkala.

Sesetengah pakar mengelak daripada menggunakan perkataan sembuh, kerana anda tidak boleh benar-benar pasti bahawa kanser akan hilang selepas rawatan.

Mereka lebih suka menggunakan perkataan “bebas,” yang bermakna bebas kanser tetapi ada kemungkinan bahawa ia boleh kembali semula. Tetapi secara umumnya, seseorang yang bebas kanser 5 tahun selepas diagnosis mempunyai peluang yang lebih baik untuk hidup.

Ia tidak bermakna bahawa anda tidak akan mati disebabkan kanser atau anda tidak mengandunginya di dalam badan anda, tetapi ia merupakan satu petanda yang baik.

Berikut adalah 3 jenis kanser yang mempunyai harapan yang tinggi untuk sembuh.

Kanser Prostat

Mereka yang bebas kanser 5 tahun selepas diagnosis: 98.9%

Apa yang membuatkan ia boleh dirawat?

Banyak tumor prostat membesar dengan perlahan atau langsung tidak membesar. Jika ini berlaku, ia adalah tidak berbahaya dan tidak memerlukan rawatan.
Ramai lelaki yang mengalami tumor ini boleh hidup selama bertahun-tahun tanpa masalah
. Mereka mati disebabkan penyakit lain.

Apa yang membuatkan ia kurang boleh dirawat?

Apabila kanser merebak (dipanggil kanser metastatik), ia adalah jauh lebih sukar untuk dirawat. Sebilangan kecil kanser prostat boleh merebak dengan cepat ke bahagian badan yang jauh.

Jika ini berlaku, hanya 28% lelaki yang hidup 5 tahun selepas mereka didiagnosis. Berita baiknya adalah bahawa doktor kebiasaannya mengesan kanser prostat lebih awal sebelum ia merebak.

Adakah ujian saringan membantu?

Terdapat dua cara utama untuk mengesan kanser prostat. Pertama adalah pemeriksaan rektum digital, iaitu doktor memeriksa lubang najis anda mengunakan jari sambil memakai sarung tangan getah.

Kedua pula adalah ujian darah yang dikenali sebagai ujian PSA (prostate specific antigen), yang mengukur tahap protein yang selalunya lebih tinggi dalam lelaki dengan kanser prostat.

PSA boleh meningkat atas sebab-sebab selain daripada kanser prostat.
 Oleh sebab itu terdapat beberapa kumpulan doktor mengatakan bahawa lelaki yang mempunyai risiko biasa penyakit ini tidak perlu menjalani ujian ini.

Jika anda memerlukan ujian, anda perlu berbincang dengan doktor anda atau maklumkan kepadanya sekiranya anda mempunyai sebarang masalah seperti masalah kencing dan kencing berdarah.
Ini boleh menjadi tanda-tanda kanser atau masalah prostat lain
.

Kanser Tiroid

Mereka yang bebas kanser 5 tahun selepas diagnosis: 97.9%

Apa yang membuatkan ia boleh dirawat?

Tiroid adalah kelenjar berbentuk rama-rama di leher anda yang menghasilkan hormon yang diperlukan untuk membakar kalori, mengawal degupan jantung, dan banyak lagi.

Jenis kanser tiroid yang paling biasa ialah kanser tiroid papillary, yang tumbuh dengan perlahan
. Walaupun tumor telah membesar atau mula merebak ke dalam tisu berdekatan, doktor masih boleh merawat dan menyembuhkan penyakit ini dengan pembedahan membuang kelenjar tersebut.
Selepas pembedahan, pesakit perlu mengambil ubat untuk menggantikan hormon tiroid.

Doktor juga sudah dapat mengesan kanser tiroid lebih awal dari sebelum ini, yang menjadikan ia lebih mudah dirawat.

Apa yang membuatkan ia kurang boleh dirawat?

Sejenis penyakit yang dipanggil kanser tiroid anaplastik mempunyai kadar kelangsungan hidup 5 tahun hanya 7%, tetapi ia adalah sangat jarang berlaku.

Adakah ujian saringan membantu?

Tiada ujian saringan disyorkan untuk kanser tiroid. Kebanyakan orang mengetahui jika mereka mempunyai tumor apabila mereka (atau doktor) merasakan bejolan atau bengkak di leher.

Kadangkala, doktor menemui masalah ini apabila anda menjalani ujian ultrasound untuk tujuan lain. Sila beritahu doktor jika anda merasakan benjolan di leher anda atau jika anda mempunyai sebarang tanda-tanda seperti susah bernafas atau menelan.

Kanser Testis

Mereka yang bebas kanser 5 tahun selepas diagnosis: 95.3%

Apa yang membuatkan ia boleh dirawat?

Pada peringkat awal (apabila tumor masih tidak merebak ke bahagian badan yang lain),
doktor boleh menyembuhkan kanser ini melalui pembedahan membuang satu atau kedua-dua testis yang mengandungi tumor.

Jika hanya satu testis yang dibuang (kebiasaannya begini), testis satu lagi akan menghasilkan hormon yang cukup untuk beliau melakukan hubungan seks dan menjadi seorang bapa. Bagi kanser di tahap lanjut, pembedahan dan radiasi atau kemoterapi kebiasaannya berhasil.

Cisplatin yang diperkenal pada tahun 70-an telah menjadi rawatan utama yang telah meningkatkan kelangsungan hidup bagi pesakit kanser testis di tahap lanjut.

Apa yang membuatkan ia kurang boleh dirawat?

Ada rawatan yang berkesan walaupun kanser testis sudah berapa di tahap lanjut
. Kadar kelangsungan hidup 5 tahun untuk tumor jenis ini adalah 73%. Ia masih cukup tinggi bagi kanser di tahap lanjut.

Adakah ujian saringan membantu?

Tiada ujian saringan untuk kanser testis. Anda perlu berjumpa doktor jika merasakan ketulan di testis, atau jika satu testis menjadi lebih besar dari yang lain. Ini boleh menjadi tanda-tanda awal tumor.


5 Petua untuk Senyuman Menawan

Pesona mata dan senyuman menawan boleh mencairkan hati sesiapa jua. Benarlah pendapat yang mengatakan bahawa
senyuman yang indah
 boleh menakluk dunia, bagaimana pun, untuk memeliharanya memerlukan usaha berterusan.

Terdapat banyak langkah-langkah yang boleh dilakukan untuk mendapatkan senyuman menawan.

Dalam artikel ini, kita akan melihat 5 petua mudah tetapi berkesan.

Petua-petua untuk senyuman yang menawan

Menggunakan gula-gula getah tanpa gula boleh memberikan senyuman menawan

Terdapat banyak ubat-ubatan, terutamanya
ubat preskripsi untuk tekanan darah
, yang mempunyai kesan sampingan seperti mulut dan bibir kering, menyebabkan senyuman tidak menawan.

Ia juga boleh menyebabkan mulut kurang menghasilkan air liur,
menyebabkan kerosakan gigi
 dan gigi berlubang.

Untuk mengelakkan masalah gigi, cuba kunyah gula-gula getah tanpa gula. Kerana tindakan ini boleh menghantar isyarat ke otak anda untuk menghasilkan lebih banyak air liur.

Ramai yang mengambil produk bergula seperti jus, gula-gula, ais krim, air soda setiap hari hanya semata-mata kerana kebosanan.

Tabiat ini akan merosakkan gigi anda dengan pelbagai cara, antara yang paling jelas adalah menjejaskan enamel gigi anda, menyebabkan
risiko untuk gigi berlubang
 lebih tinggi.

Oleh itu, kunyah sekeping gula-gula getah tanpa gula bukan sahaja membantu gigi anda tetapi juga menghadkan pengambilan kalori anda dan mampu berikan senyuman menawan.

Elakkan produk yang mengotorkan gigi

Terdapat banyak sebab mengapa
gigi kita mungkin kelihatan kekuningan
 walaupun telah memberus dan flos 2 kali sehari.

Faktor genetik, keadaan kesihatan dan umur memainkan peranan. Walau bagaimanapun, jika anda masih dalam usia dua puluhan, tidak mempunyai masalah kesihatan, seluruh keluarga anda mempunyai gigi berkilat tetapi anda satu-satunya tidak, ini mungkin disebabkan oleh pemakanan atau minuman.

Banyak kajian menunjukkan bahawa kopi, wain dan teh menjejaskan gigi anda. Sebarang benda yang boleh mengotorkan permaidani anda,  boleh mengotorkan permukaan gigi anda.

Oleh itu, hentikan pengambilan kopi, tukar dari teh hitam ke teh hijau dan cuba untuk memberus gigi anda selepas minum minuman tersebut untuk mengelakkan kesan.

Cuba produk pemutihan gigi

Untuk menghasilakan senyuman menawan,
banyak produk pemutihan
 telah diperkenalkan kepada pasaran.

Berdasarkan kepada keinginan, bajet, dan tujuan, anda boleh memilih salah satu yang sesuai untuk anda. Yang paling popular adalah dalam bentuk jalur atau dulang.

Produk ini cenderung menyebabkan perasaan mencucuk sedikit kepada mereka yang mempunyai gusi sensitif.

 Sekiranya anda terlalu takut untuk melakukannya sendiri, hubungi dan aturkan temujanji dengan doktor gigi untuk perkhidmatan pemutihan gigi yang profesional.

Menjalani pemeriksaan setiap 6 bulan

Walaupun anda menjaga gigi anda sebaik mungkin, menjalani pembersihan gigi setiap 6 bulan  akan memudahkan anda mendapatkan senyuman menawan.

Proses ini bukan sahaja akan mengeluarkan tartar tetapi juga boleh mencerahkan gigi anda.

Kesihatan mulut yang tidak terjaga boleh membawa kepada pelbagai
penyakit seperti serangan jantung
, strok, kencing manis, obesiti, dan yang paling penting sekali, nafas berbau.

Minum air dengan banyak

Air adalah sumber penghidratan terbaik yang boleh anda ambil untuk badan. Selain itu, air mengandungi fluorida yang boleh melindungi gigi daripada pereputan.


Perhatikan 5 Tanda Luka Anda Mungkin Telah Dijangkiti

Keadaan yang paling tidak diingini selepas mengalami luka adalah jangkitan luka.

Luka yang terbuka adalah jalan masuk yang sangat kondusif bagi bakteria.

Terutamanya, jika luka itu disebabkan oleh permukaan yang tidak bersih seperti jalan raya atau tanah, risiko luka tersebut dijangkiti adalah tinggi.

Sebab itu, antara langkah awal dalam pengurusan luka adalah membersihkan luka dengan antiseptik seperti iodin atau dettol untuk menghalang
pertumbuhan bakteria.
 Jika tidak dibersihkan dengan betul, jangkitan mungkin berlaku.

Bagaimana ingin tahu jika luka anda telah dijangkiti? Lihat 5 tanda berikut.

Untuk mendapatkan lebih banyak info tentang Habit Sihat, sila dapatkannya
di sini.

5 Tanda jangkitan luka

1. Demam

Demam
selepas luka bukanlah satu petanda yang baik. Jangkitan adalah kemungkinan yang ada. Demam di bawah 38 darjah celsius adalah biasa selepas pembedahan. Tetapi jika lebih daripada itu, anda mungkin memerlukan pemeriksaan doktor.

2. Cecair keluar dari luka

Sedikit cecair cerah atau sedikit kekuningan keluar dari luka selepas pembedahan adalah biasa. Tetapi jika cecair tersebut berwarna hijau atau berbau busuk, ia mungkin bukan lagi perkara yang biasa.

 Ia perlu
 dibersihkan dengan antiseptik
dan jahitannya mungkin perlu dibuka semula.

3. Sakit yang berterusan atau bertambah

Rasa sakit selepas luka atau pembedahan adalah normal. Ia akan hilang secara beransur-ansur.

Ubat tahan sakit
juga boleh membantu tetapi anda sepatutnya sudah boleh menahan sakit tanpa ubat selepas beberapa ketika.

Jika sakit masih kekal, sila berjumpa doktor anda untuk mengelakkan keadaan lebih teruk.

4. Merah dan bengkak

Merah dan bengkak pada luka adalah biasa tetapi ia akan hilang selepas beberapa ketika. Ia adalah sebahagian daripada tindak balas badan terhadap luka. Jika merah dan bengkak tersebut kekal, ia mungkin petanda kepada jangkitan luka.

5. Kawasan luka menjadi panas

Peredaran darah akan bertambah di tempat luka buat seketika. Ini bertujuan menghantar sel-sel darah putih untuk
membersihkan kotoran
 serta melawan jangkitan bakteria.

Sebab itu, kawasan terbabit akan menjadi panas. Namun jika panas tersebut berkekalan dalam tempoh yang lama sehingga berhari-hari, jangkitan di luar kawalan badan mungkin berlaku dan ia mungkin memerlukan intervensi dari luar dengan antibiotik.

Hello Health Group
 tidak menyediakan nasihat perubatan, diagnosis atau rawatan.


Duduk Lama Sangat Buat Ramai Sakit Pinggang? 4 Tip Ini Boleh Mencegah, Pasti Berkesan!

Anda semakin kerap sakit pinggang dan tertanya-tanya apakah punca sakit pinggang itu? Jangan risau, anda tidak keseorangan. Jika anda kini terpaksa bekerja dari rumah kerana pandemik COVID-19 yang melanda, pastinya kesakitan tersebut antara masalah harian perlu dilalui.

Punca Sakit Pinggang Apabila Bekerja Di Rumah

Tetapi kenapakah ia semakin teruk terjadi ketika anda berada di rumah dan tidak semasa di pejabat? Adakah persekitaran ketika bekerja di rumah berkaitan dengan punca sakit pinggang, belakang badan mahupun leher yang terjadi?

Tidak dinafikan bekerja di rumah dapat membantu menjaga jarak fizikal antara individu. Pun begitu menurut
UT Southwestern Medical Center
, wujud satu kelemahan besar, iaitu
sakit bahagian pinggang
, leher, kaki dan bahu di kalangan pekerja
1
. Kesakitan itu sama ada satu keadaan yang baru dialami ataupun semakin teruk.

Apakah puncanya? Jawapannya adalah kerana rumah yang “bertukar” menjadi pejabat.

Kebanyakan individu yang bekerja di rumah perlu menyesuaikan diri dengan persekitaran dan melakukan pengubahsuaian segera bagi membolehkan kerja diteruskan.

Ini termasuklah
1
:

Menggunakan susunan buku sebagai meja

Bekas kopi untuk menampung monitor

Kerusi dengan corak zebra dari bilik anak yang tidak memberikan sokongan lumbar atau tulang belakang

Boleh dikatakan kebanyakan peralatan yang digunakan ini cenderung memiliki sifat ergonomi yang lemah, maksudnya ia tidak bersesuaian dengan keperluan unik tubuh
1
.

Hakikatnya, tidak kira di mana pun ruangan pilihan anda ketika bekerja di rumah, wujud kemungkinan anda mengamalkan posisi duduk yang tidak sihat! Ia sekali gus memberi kesan kepada tubuh badan malah juga tulang belakang akibat duduk terlalu lama.

Sekiranya bekerja di rumah hanyalah untuk jangka masa singkat, mungkin ia bukan isu yang patut menjadi kerisauan. Namun, kita sendiri tidak pasti berapa lama situasi pandemik COVID-19 ini akan berlanjutan.

Mengambil kira keadaan itu, ia secara tidak langsung mendedahkan diri kepada bahaya duduk terlalu lama. Jadi mungkinkah ada penyelesaian untuk mencegah punca sakit pinggang daripada berlaku?

Mengenal Pasti Punca Sakit Belakang Dan Bahaya Duduk Terlalu Lama

Sebelum mengetahui cara untuk mencegah kesakitan yang dialami anda itu daripada berterusan, jom fahami dulu apakah simptom sakit belakang yang umum.

Menurut
Patient,
setiap individu boleh mengalami sakit belakang pada satu masa dalam hidup mereka. Jenis sakit belakang paling biasa adalah sakit bahagian belakang bawah yang menjejaskan sekitar 8 daripada 10 individu
2
.

Sakit bahagian pinggul adalah sakit yang dirasai dari bahagian leher hingga ke bahagian bawah badan. Ia boleh jadi kesakitan ringan dan sekejap hingga ke parah atau berlanjutan
2
. Sakit yang dialami ini boleh berlaku dengan alasan yang jelas – seperti selepas jatuh atau mengangkat sesuatu yang sangat berat – mahupun terjadi tanpa alasan sama sekali
2
.

Adakalanya sakit belakang akan menyebabkan gejala lain seperti
2
:

Sakit pada kaki atau tapak kaki

Sakit di punggung atau paha

Lemah pada satu atau kedua-dua kaki

Rasa mencucuk pada satu atau kedu-dua kaki

Sensasi lain pada kaki seperti rasa kehangatan atau terbakar

Tetapi apakah punca untuk sakit belakang ini? Berdasarkan penjelasan dari
University of Michigan,
sakit belakang badan mungkin disebabkan oleh
3
:

Penggunaan otot secara berlebihan, ketegangan otot atau kecederaan pada otot
, ligamen dan cakera yang menyokong tulang belakang

Postur yang lemah

Tekanan pada saraf tunjang daripada masalah tertentu seperti cakera
herniated

Keretakan pada salah satu tulang belakang

Osteoartritis

Kesakitan
myofascial

Dalam kes yang jarang berlaku, rasa sakit mungkin disebabkan oleh masalah lain, seperti penyakit pundi hempedu, barah atau jangkitan
3
.

Duduk Terlalu Lama Bukan Faktor Tunggal Sakit Pinggang

Pasti selepas membaca penjelasan di atas, ada yang mempertikaikan bahaya duduk terlalu lama, bukan? Mana mungkin dengan hanya duduk sahaja, ia boleh mendatangkan bahaya!

Di situlah anda salah. Menurut
Start Standing,
apabila tidak aktif, otot anda akan kurang mendapat oksigen dan nutrien dari dari darah
4
. Malah menurut
Start Standing
lagi
,
sehingga 90% lebih banyak tekanan diberi kepada punggung ketika anda duduk, berbanding semasa berdiri. Ia berlaku sama ada semasa di tempat kerja, dalam kereta mahupun di rumah
4
.

Ketika duduk dalam jangka masa yang panjang, fleksor pinggul berada dalam posisi yang pendek, menyebabkan
hamstring
 bekerja lebih kuat. Ini mengakibatkan kecondongan pelvis anterior (APT)
4
.

Kesan APT? Ia boleh menyebabkan sakit belakang, mekanik pergerakan yang lemah (ketika berjalan, bersukan dan banyak aktiviti lain) dan
reciprocal inhibition
– apabila satu otot pada sebelah sisi mengendur kerana otot lawan terlibat
4
.

Jadi selain daripada duduk, apakah mungkin ada perkara lain yang turut boleh mencetuskan sakit belakang? Menurut seorang Profesor Ortopedik di
UNC School of Medicine
, Dr Moe R. Lim, beberapa tabiat harian lain ini turut boleh menjadi punca sakit bahagian belakang, contohnya seperti
5
:

Merokok

Memakai kasut yang salah

Tidak mendapat tidur yang mencukupi

4 Tip Mencegah & Melegakan Punca Sakit Pinggang Ketika Bekerja Di Rumah

Berikut antara beberapa cara anda boleh mengatasi masalah sakit belakang, leher, mahupun bahu
6
 yang kerap terjadi akibat bekerja di rumah, seperti yang disarankan oleh
Versus Arthritis
:

 Bersenam

Berada dalam keadaan aktif  adalah cara penting untuk membantu diri mengatasi masalah sakit belakang
6
. Pergerakan yang banyak dapat membantu bahagian punggung untuk mengekalkan jarak pergerakan semula jadi.

Individu yang kurang bergerak berisiko mengalami kenaikan berat badan dan penurunan otot. Dalam masa sama, ia penyebab atau memburukkan lagi sakit otot dan sendi yang ada. Bersenam secara berkala akan mengurangkan kekerapan anda daripada mengalami sakit belakang.

Antara jenis senaman yang boleh dilakukan adalah seperti:

Berenang

Berjalan

Yoga

Pilate

 Ubat tahan sakit

Ubat penahan sakit sederhana dapat membantu mengurangkan gejala dan membolehkan anda meneruskan aktiviti seharian
6
.

Ubat tahan sakit atau ubat anti-radang
nonstreoid
 (
NSAID
) juga berkesan dalam mengurangkan gejala yang menjadi punca sakit pinggang
6
.

Walau bagaimanapun, pastikan anda mendapat rujukan doktor sebelum mencuba sebarang ubat anti-radang
nonsteroid
 yang lebih kuat fungsinya.

Selain itu, terdapat juga krim mahupun gel anti-radang yang boleh disapu di kawasan yang terjejas. Tapi, berhati-hati ketika menggunakan atau mengambil sebarang
NSAID
 dalam masa yang sama.

 Pad panas / ais

Meletakkan pad panas ke bahagian terjejas dapat meredakan kesakitan dan kekebasan. Anda boleh menggunakan pad panas yang boleh digunakan semula, beg gandum gelombang mikro atau botol berisi air panas
6
.

Mandian dan pancuran air panas juga turut boleh memberikan kesan kelegaan yang sama. Selain itu, anda juga boleh pilih untuk menggunakan pek ais atau sebungkus pek kacang pis beku untuk membantu mengurangkan kesakitan yang dialami.

Anda boleh bereksperiman dengan pad pemanas, pek air atau mandian air panas untuk mengetahui kaedah yang bersesuaian dengan diri.

 Postur duduk

Duduk terlalu lama merupakan antara faktor biasa penyebab sakit belakang. Jadi untuk mengatasi kesakitan itu, anda disarankan untuk menjaga postur tubuh ketika duduk, tidak kira sama ada ketika bekerja di rumah, di tempat kerja ataupun semasa di dalam kereta.

Posisi duduk yang tidak selesa atau canggung boleh menjejaskan tisu lembut pada pinggul yang berfungsi menyokong tulang belakang dan sudah tentu keadaan tersebut akan meningkatkan rasa sakit pinggang atau belakang.

Bekerja di rumah semasa pandemik COVID-19 pastinya memberikan beberapa kelebihan; menambah masa berharga bersama keluarga serta dalam mengurangkan risiko terdedah kepada jangkitan wabak tersebut.

Namun, dalam masa yang sama, pastikan anda turut melakukan senaman ringan. Kesakitan tulang belakang mahupun sakit pinggang dapat diatasi dengan menggerakkan otot yang sakit.

Apapun, dapatkan rawatan dan nasihat pakar jika sakit belakang, pinggang, bahu dan leher yang dialami anda tidak hilang walaupun selepas mengamalkan beberapa tip berikut. Jangan menderita dalam diam!

Semoga perkongsian ini berguna!


Kesihatan Minda


Penjagaan Kehamilan


Ankylosing Spondylitis: Gejala, Punca Dan Rawatan Bersesuaian

Penyakit berkaitan tulang sendi yang dipanggil
Ankylosing Spondylitis
 adalah keadaan sendi yang menyakitkan.

Ia terjadi apabila tulang sendi bahagian belakang bercantum dalam ankylosing spondylitis hingga mengakibatkan postur badan membongkok.

Bahagian yang paling kerap terkesan adalah belakang badan, dada dan leher. Sendi lain yang boleh terkesan termasuklah
peha, bahu, lutut dan buku lali.

Penyakit ini juga boleh memberi kesan kepada organ lain seperti mata,
jantung
 dan paru-paru.

Ankylosing spondylitis sangat kerap dijumpai dengan nisbah lelaki 3 kali ganda lebih ramai menghidapnya berbanding perempuan.

Hanya 5 peratus mendapat simptom selepas umur 45 tahun. Ankylosing Spondylitis memberi kesan kepada pesakit sehingga akhir hayat mereka.

Ia hanya boleh ditangani dengan cara mengurangkan faktor risiko.

Untuk mendapatkan lebih banyak info tentang Tulang/Otot, sila dapatkannya
di sini.

Simptom-simptom

Simptom Ankylosing Spondylitis yang paling kerap dijumpai adalah
sakit belakang
yang bermula secara perlahan.

Rasa keras dan sakit mungkin bermula pada waktu siang dengan aktiviti riadah. Sementara pesakit mungkin terbangun di waktu malam disebabkan rasa kurang selesa.

Kebiasaannya rasa sakit tersebut bermula daripada bahagian bawah belakang badan dan merebak keseluruhan tulang belakang.

Rasa sakit di bahagian bawah belakang badan yang disertai kekejangan otot sering kali dapat dilegakan dengan membongkok ke hadapan.

Disebabkan itu, pesakit sering kali membiasakan diri dengan postur badan yang membongkok sehingga mengakibatkan posisi bongkok menjadi kekal.

Sementara bagi sesetengah pesakit ankylosing spondylitis yang lain pula tulang belakang kelihatan lurus dan keras.

Tulang belakang menjadi kurang fleksibel, keras dan rasa sakit juga boleh memberi kesan kepada sendi besar lain seperti peha, lutut dan bahu.

Hilang selera makan, demam, kehilangan berat badan, rasa penat berlebihan dan
anemia
 boleh berlaku susulan dengan rasa sakit tersebut.

Penyakit ini juga boleh memberi kesan kepada organ lain seperti mata, jantung dan paru-paru.

Pesakit dengan ankylosing spondylitis kadangkala mempunyai
radang dalam mata
, menyebabkan pedih mata, kemerah-merahan dan hilang penglihatan atau kabur.

Terdapat simptom yang tidak dinyatakan di atas. Jika ada simptom yang membimbangkan anda, sila hubungi doktor.

Bila perlu berjumpa doktor?

Jika anda mempunyai sebarang gejala atau simptom yang disebutkan atau mempunyai sebarang persoalan, sila hubungi doktor segera.

 Setiap tubuh badan manusia bertindak dengan cara yang berbeza.

Langkah yang terbaik adalah untuk berbincang dengan doktor tentang apa yang terbaik untuk situasi anda.

Punca

Punca ankylosing spondylitis tidak diketahui. Kebarangkaliannya adalah gen yang diwarisi daripada ibu bapa kepada anak-anak selain persekitaran juga turut memainkan peranan.

Gen yang terkait dengan risiko ankylosing spondylitis ialah HLA-B27. Namun, memiliki gen tersebut tidak bermakna anda bakal mendapat ankylosing spondylitis.

Saintis kini menemui dua lagi gen (IL23R dan ERAP1) yang membawa risiko genetik untuk ankylosing spondylitis bersama dengan HLA-B27.

Faktor Risiko

Terdapat banyak faktor yang meningkatkan risiko kepada ankylosing spondylitis, seperti:

Jantina: Lelaki lebih berisiko tinggi berbanding perempuan

Usia: Penyakit ini selalunya bermula pada awal usia remaja

Genetik: Pesakit dengan gen HLA-B27, IL23R dan ERAP1 mempunyai risiko lebih tinggi

Diagnosis dan Rawatan

Doktor akan mengambil sejarah pesakit, melakukan pemeriksaan fizikal dan mendapatkan x-ray bahagian bawah tulang belakang (lumbar).

X-ray menunjukkan radang dan penyatuan sendi (sendi sakroiliak) yang menghubungkan tulang lumbar dan peha.

Doktor juga mungkin akan meminta MRI dilakukan dan menyarankan anda bertemu pakar reumatik
.

Rekod Perubatan

Doktor akan mengambil rekod perubatan anda dan bertanya soalan seperti berikut:

Berapa lama anda sakit?

Di manakah rasa sakit itu, di belakang badan atau leher? Adakah terdapat tulang sendi lain yang terkesan?

Adakah rasa sakit itu lebih baik sewaktu bersenam dan lebih teruk selepas tidak aktif seperti ketika bangun pagi?

Adakah terdapat masalah lain, seperti sakit mata atau letih?

Adakah terdapat sesiapa dalam keluarga anda mempunyai masalah sakit belakang atau artritis?

Adakah anda baru sahaja menghidap sakit gastrousus?

Adakah anda mempunyai sakit kulit seperti psoriasis?

Pemeriksaan Fizikal

Sewaktu pemeriksaan fizikal, doktor akan mencari gejala dan simptom termasuklah sakit sepanjang tulang belakang atau pelvis, sendi sakroiliak, lutut dan dada.

Doktor mungkin akan meminta untuk anda menggerakkan dan membengkokkan sendi dalam arah yang berbeza dan bernafas dengan dalam untuk melihat sebarang masalah.

Ujian Radiologi

X-ray dan MRI mungkin digunakan, tetapi ujian ini mempunyai kelemahannya.

X-ray mungkin menunjukkan perubahan pada tulang belakang dan sendi; walau bagaimanapun, anda mungkin merasai keradangan bertahun-tahun sebelum menampakkan kerosakan yang kelihatan dalam X-ray.

Manakala MRI mungkin menampakkan diagnosis lebih awal disebabkan keupayaannya mengesan kerosakan pada tisu lembut dan tulang sebelum kelihatan pada X-ray.

Ujian makmal

Ujian makmal turut sama dilakukan untuk mengesan gen HLA-B27. Bagaimanapun, ujian ini mempunyai kelemahannya.

Gen tersebut hanya dikira sebagai petunjuk pada kebarangkalian risiko yang lebih tinggi.

Bagaimana pesakit Ankylosing Spondylitis dirawat?

Tidak ada rawatan yang diketahui dapat memulihkan ankylosing spondylitis sepenuhnya. Rawatan lebih tertumpu untuk melegakan kesakitan dengan cara:

Ubatan
 seperti ubat anti keradangan bukan steroid (NSAIDs) mungkin dapat mengurangkan bengkak dan sakit.

Sesetengah NSAIDs boleh dibeli di kaunter seperti Aspirin, Ibuprofen (Advil, Motrin) dan Naproxen (Aleve, Naprosyn).

Anda juga mungkin memerlukan ubat yang lebih kuat untuk mengawal sakit dan bengkak, seperti:

Terapi Corticosteroid (contohnya prednisone)

Sulfasalazine;

Methotrexate;

TNF-inhibitors (seperti etanercept, adalimumab, infliximab, golimumab).

Pembedahan
mungkin akan dilakukan jika rasa sakit atau kerosakan sendi semakin melarat.

Bersenam
boleh membantu membentuk semula postur tubuh dan pernafasan, selain mengurangkan keradangan sendi.

 Baring secara telentang pada waktu malam dapat membantu mengekalkan postur normal.

Perubahan gaya hidup

Perubahan gaya hidup dan rawatan tambahan yang mungkin dapat membantu anda menangani ankylosing spondylitis:

Ambil ubat-ubatan yang disarankan doktor

Hubungi doktor jika anda jatuh atau menyedari sebarang perubahan dalam penjajaran leher atau bahagian belakang.

Hubungi doktor jika terdapat kesan sampingan ubatan

Jangan merokok atau minum alkohol
 jika anda dinasihatkan doktor untuk berhenti. Ubatan anda mungkin terkesan dengan pengambilan alkohol.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kesakitan Kronik: Adakah Terapi Ultrabunyi Membantu?

Anda mungkin sudah biasa mendengar istilah “ultrabunyi” (
ultrasound)
semasa diagnosis atau rawatan kesakitan kronik.

Terapi ultrabunyi adalah kaedah rawatan yang digunakan oleh ahli terapi fizikal atau ahli terapi kerja untuk merawat keadaan kesakitan dan menggalakkan penyembuhan tisu. Walaupun terapi ultrabunyi tidak berkesan untuk semua keadaan sakit kronik, ia boleh membantu mengurangkan kesakitan anda jika anda mempunyai mana-mana yang berikut:

Osteoartritis

Kesakitan myofascial

Bursitis

Sindrom Carpal Tunnel

Sakit disebabkan oleh tisu parut

Phantom limb pain

Terseliuh

Jenis Terapi Ultrabunyi

Terdapat dua jenis terapi ultrabunyi yang utama iaitu haba dan mekanikal. Kedua-duanya menggunakan gelombang bunyi yang dijana oleh
transducer head
 (yang kelihatan seperti mikrofon) untuk menembusi tisu lembut. Perbezaan antara kedua-dua jenis terapi ultrabunyi adalah kadar di mana gelombang bunyi menembusi tisu, dan jenis terapi ultrabunyi yang anda terima bergantung kepada keadaan anda.

Terapi ultrabunyi haba/termal

Terapi ultrabunyi termal menggunakan gelombang bunyi yang lebih berterusan. Gelombang bunyi menyebabkan getaran mikroskopik pada molekul tisu dalam, meningkatkan haba dan geseran. Kesan pemanasan menggalakkan penyembuhan dalam tisu lembut dengan meningkatkan metabolisme pada tahap sel tisu.

Terapi ultrabunyi mekanikal

Terapi ultrabunyi mekanikal menggunakan getaran gelombang bunyi untuk menembusi tisu. Walaupun ini masih mempunyai kesan pemanasan kecil pada tisu, ia juga menyebabkan pengembangan dan penguncupan dalam buih gas kecil tisu lembut. Ini membantu mengurangkan tindak balas keradangan, mengurangkan bengkak tisu dan mengurangkan kesakitan.

Ultrabunyi untuk kesakitan kronik

Terapi ultrabunyi tidak berfungsi pada semua keadaan sakit kronik. Ia boleh membantu mereka yang mempunyai artritis, sakit myofascial, sakit yang disebabkan oleh fibrosis (tisu parut), terseliuh , dan bursitis.

Merawat kesakitan kronik

Jika anda mengalami kesakitan kronik, anda mungkin terbiasa dengan pelan rawatan terbaik yang menggabungkan terapi yang berbeza.

Ubat-ubatan sering digunakan untuk merawat sakit kronik, tetapi kebanyakannya mempunyai kesan sampingan yang signifikan apabila digunakan dalam jangka panjang, daripada penyakit buah pinggang atau penyakit ulser peptik dengan ubat anti-radang bukan steroid yang berpotensi untuk ketagihan narkotik (opioid).

Terapi seperti ultrabunyi dan sebagainya, sebaliknya, boleh merawat penyebab kesakitan ketika memberikan kelegaan sakit. Walaupun anda memerlukan ubat, cara tambahan merawat sakit kronik mungkin mengurangkan keperluan anda terhadap ubat-ubatan ini. Di samping itu, amalan penenang diri untuk kesakitan kronik adalah membantu tidak kira apa rawatan yang anda dan doktor anda pilih.

Adakah terapai ultrabunyi benar-benar membantu?

Sesetengah kajian menunjukkan bahawa ia berkesan, dapat mengawal jenis kesakitan kronik tertentu, sementara yang lain mengatakan bahawa terdapat sedikit perbezaan antara terapi ultrabunyi dan rawatan terapi tradisional lain (seperti haba, regangan dan rangsangan elektrik) untuk kawalan kesakitan.

Sama seperti ubat kesakitan, mencari rawatan yang mengurangkan kesakitan sering menjadi proses percubaan dan kesilapan
(trial and error)
. Jika anda tidak mengalami peningkatan dalam kesakitan selepas beberapa rawatan ultrabunyi, tanyakan ahli terapi atau doktor anda tentang percubaan sesuatu yang lain.


Kenali 10 Jenis Ruam Kulit Lazim Berlaku Kepada Pesakit Diabetes, Semak Di Sini!

Pesakit diabetes amat mudah untuk mengalami komplikasi ruam kulit dan kebanyakannya tidak disedari di peringkat awal. Ruam diabetes ini boleh berlaku dalam pelbagai bentuk dan jenis. Untuk mengetahui dengan lebih lanjut mengenai ruam pada kulit dewasa penghidap diabetes, teruskan pembacaan anda menerusi artikel ini.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah yang dimaksudkan dengan ruam diabetes?

Apabila anda menghidap diabetes, ia boleh menjejaskan pelbagai bahagian tubuh badan, termasuklah pada kulit anda.

Dianggarkan satu dalam setiap tiga orang yang menghidap diabetes (
jenis 1
 atau
jenis 2
) akan mengalami ruam kulit atau
masalah kulit lain
 pada satu-satu masa.

Apabila anda menghidap diabetes, peluang anda untuk
mengalami kulit kering
 dan gatal adalah lebih tinggi daripada seseorang yang tidak mempunyai penyakit ini.

Selain itu, anda juga lebih cenderung untuk mendapat penyakit-penyakit ruam pada kulit dewasa lain yang berkaitan dengan penyakit diabetes.

Apakah punca yang menyebabkan ruam diabetes ini?

Bagi individu yang tidak menghidap diabetes, ruam pada kulit dewasa mungkin merupakan tanda pertama gula darah anda tinggi (
hiperglisemia
) atau
pradiabetes
.

Doktor boleh membantu anda mengambil langkah seterusnya untuk mencegah diabetes.

Namun, jika anda mengambil ubat untuk rawatan diabetes, ruam pada kulit dewasa yang berlaku mungkin menunjukkan bahawa anda perlu mengubah suai kaedah rawatan untuk menurunkan paras gula (
glukosa
) dalam darah anda.

Beberapa ruam lain yang berlaku juga boleh berpunca daripada pengurangan aliran darah ke bahagian kaki dan tangan anda.

Jenis-jenis ruam kulit yang boleh berlaku kepada penghidap diabetes

Ruam diabetes yang berlaku pada kulit anda boleh kelihatan berbeza-beza, bergantung kepada jenis dan puncanya.

Ada sesetengah ruam pada kulit dewasa hanya berlaku kepada penghidap diabetes dan ia akan menghilang apabila gula darah anda kembali terkawal.

Antara jenis-jenis ruam diabetes yang biasa berlaku ialah:

#1. Dermopati berkaitan diabetes

Jika anda mengalami keadaan ini
, akan wujud tompok bersisik yang berbentuk bulat dan berwarna coklat terang yang berlaku pada kawasan tulang kering kaki.

Tompok-tompok seperti ini tidaklah berbahaya dan ia tidak memerlukan rawatan khas.

#2. Lepuh (
bullosis diabeticorum
)

Kelepuhan yang tidak menyakitkan ini mungkin akan berlaku pada kawasan belakang tangan dan juga kaki. Ia juga boleh muncul pada bahagian betis dan juga lengan.

Keadaan ruam yang agak jarang berlaku ini biasa muncul dalam kalangan mereka yang mempunyai masalah
neuropati berkaitan diabetes
.

#3.
Necrobiosis lipoidica diabeticorum
 (NLD)

Ruam diabetes ini biasa berlaku pada bahagian kaki bawah dan ia lebih kerap terjadi kepada golongan wanita.

 Jika anda mengalami NLD, akan muncul tompok berkilat berwarna merah dan sedikit benjol dengan bahagian tengah yang berwarna kuning.

Saluran darah juga mungkin akan lebih kelihatan di sekitar tompok tersebut. Ruam ini mungkin akan menyebabkan rasa gatal dan juga sakit.

#4. Sklerosis digital

Mereka yang mempunyai diabetes jenis 1 mungkin akan
mengalami kulit dengan tekstur berlilin
, keras dan tebal pada bahagian belakang tangan.

Sendi jari juga berasa agak kaku atau tegang dan menyebabkannya sukar untuk digerakkan.

#5. Sindrom kaki diabetes

Ulser akan mula terbentuk
 disebabkan trauma atau kecederaan yang berlaku pada kulit.

Ulser yang anda alami ini mungkin akan mengambil masa yang panjang untuk sembuh dan terdapat peningkatan risiko untuk jangkitan berlaku pada ulser tersebut.

#6. Tag kulit (
skin tags
)

Tag kulit merupakan
 sejenis benjolan kecil yang berwarna kecoklatan pada kulit anda. Ia sering berlaku pada kelopak mata, leher, ketiak dan juga di kawasan pangkal paha.

Ia biasanya tidak mempunyai sebarang simptom dan tiada rawatan khusus diperlukan untuk merawatnya.

#7.
Acanthosis nigricans
 (AN)

Keadaan ini menyebabkan jalur kulit berwarna gelap. Ia biasa berlaku kepada individu yang mempunyai berat badan berlebihan atau obesiti.

Acanthosis nigricans
 boleh menjadi tanda amaran gula darah yang tinggi atau pradiabetes.

#8. Kulit vitiligo

Mereka yang menghidap
diabetes jenis 1
 lebih cenderung untuk mengalami keadaan ini. Ia menyebabkan pigmen kulit memudar atau hilang.

Ia kemudiannya akan menyebabkan tompok cerah atau berwarna keputihan pada kulit.

Antara rawatan yang digunakan bagi keadaan ini adalah melalui penggunaan krim kortikosteroid, rawatan laser dan terapi cahaya.

#9. Anular granuloma (
granuloma annulare
)

Ruam diabetes ini biasa berlaku dalam kalangan kanak-kanak dan belia. Bagi penghidap diabetes, keadaan ini akan menyebabkan pembentukan tompok seperti gegelang pada kawasan jari, tangan, kaki dan juga telinga.

I
a berwarna kemerahan dan juga kecoklatan. Keadaan ini tidaklah menyakitkan namun ia mungkin menyebabkan rasa gatal. Biasanya ia akan sembuh dengan sendirinya.

#10. Xanthomatosis letusan (
eruptive xanthomatosis
)

Ruam ini berbentuk benjolan yang bersaiz seperti kacang pis. Ia mempunyai tekstur yang lembut, berwarna kuning dan biasanya menyebabkan kegatalan.

Ia biasa berlaku pada bahagian belakang tangan, kaki, lengan, betis dan juga punggung.

Dalam kalangan penghidap diabetes jenis 1, ia biasa berlaku pada mereka yang mempunyai paras kolesterol tinggi.


Kafein Bantu Tingkat Prestasi Ahli Sukan, Tapi Ada Pro & Kontra Jika Atlet Minum Kopi!

Banyak suplemen kafein ada dijual di pasaran. Ia direka khusus untuk kegunaan individu seperti atlet bagi meningkatkan produktiviti ketika bersenam.

Buat pembaca yang masih tidak tahu, minuman kafein (atau suplemen) bukan sahaja boleh membuatkan anda menahan rasa mengantuk.

Ia juga boleh meningkatkan prestasi sukan, tumpuan dan
kadar pembakaran lemak bagi mereka yang ingin menurunkan berat badan.

Bayangkan, reputasi kafein begitu diketahui ramai sehingga ia digunakan dalam latihan tentera khas Amerika Syarikat.

Jika anda ingin tahu dengan lebih lanjut berkenaan dengan kafein dan bagaimana ia boleh meningkatkan prestasi atlet, teruskan membaca.

Fahami peranan kafein terhadap sel-sel badan

Berbeza dengan kompaun lain, kafein boleh mempengaruhi fungsi sel seluruh badan.

Kadar penyerapannya ke dalam salur darah agak laju dan parasnya memuncak pada minit ke-90 hingga 100 selepas pengambilannya.

Bermula saat itu,
kafein akan mempengaruhi fungsi sel dari pelbagai sistem
 sebelum ia mula dikumuhkan 3 hingga 4 jam selepas ia diambil.

Antara fungsi fisiologi yang akan mengalami rangsangan kesan daripada pengambilan minuman kafein adalah seperti berikut:

Kafein boleh mengaktifkan fungsi otak bagi meningkatkan daya tumpuan dan tenaga di samping menghilangkan rasa lesu.

Pembakaran lemak boleh dipertingkatkan dengan pengambilan kafein berikutan ia menggalakkan proses
penggunaan lemak sebagai sumber tenaga
 (lipolysis).

Kafein boleh merangsang penghasilan hormon gembira, endorfin.

Pengambilan kafein meningkatkan penghasilan hormon adrenalin. Ia juga boleh mempengaruhi tahap prestasi senaman memandangkan hormon tersebut terlibat di dalam tindak balas lawan atau lari.

Kafein berupaya untuk memberi kesan kepada korteks motor pada otak. Ini boleh menyebabkan proses pengaktifan otot berlaku secara serta-merta.

Jika anda sedang obses dengan pembakaran lemak, pengambilan kafein boleh meningkatkan penghasilan haba. Perkara ini membantu anda untuk membakar lebih banyak kalori.

Anda mungkin berminat:

Penggemar Kopi Mahu Berhenti Ambil Kafein? Ini 6 Perkara Yang Akan Terjadi Pada Tubuh Badan Anda!

Tak Semua Orang Boleh Minum Kopi, Pesakit Anemia Jadi Lebih TERUK Jika Ambil Kafein!

Kesan pengambilan kafein terhadap prestasi atlet

Terdapat beberapa organisasi sukan yang melarang atlet daripada menggunakan kafein berdos tinggi.

Ia berikutan mereka yang mengambil suplemen tersebut mengalami peningkatan prestasi yang sangat signifikan sehingga ia tidak adil bagi mereka yang tidak mengambilnya.

Pada tahun 1985, kajian yang dijalankan di Universiti Guelph menunjukkan peningkatan prestasi atlet boleh dicapai pada kepekatan kafein 4.45mg per kilogram berat badan.

Bayangkan,
 dengan hanya mengambil minuman kafein
, mereka boleh berlari 2 hingga 3.2 km lebih jauh berbanding dengan kumpulan yang mengambil plasebo.

Dapatan tersebut disokong oleh pelbagai jenis kajian yang berkaitan dengan kafein.

Pada tahun 2008, kajian oleh Universiti Birmingham di United Kingdom (UK) telah menunjukkan prestasi atlet meningkat 9% jika mereka mengambil kafein berbanding dengan subjek yang mengambil air kosong.

Jika hendak dibandingkan dengan pengambilan karbohidrat sekalipun, kafein masih menjuarai carta.

Mereka yang mengambil kafein mengalami peningkatan prestasi setinggi 4.6% berbanding dengan mereka yang mengambil karbohidrat.

Tidak cukup dengan itu?

Pada tahun 2007, kajian oleh Universiti Kanazawa menunjukkan
peminum kopi berupaya untuk berlari 4.2 saat lebih pantas
 di dalam perlumbaan 1,500 meter.

Perbandingan dibuat dengan kumpulan yang mengambil air kopi tanpa kafein.

Kesan positif kafein tidak konsisten untuk atlet angkat berat

Dapatan kajian yang jelas boleh dilihat pada mereka yang mengambil kafein sebelum melakukan senaman kardio seperti larian, berbasikal dan sebagainya.

Namun, apabila ia berkait dengan senaman yang membina kekuatan badan, terdapat sedikit pencanggahan.

Bukti saintifik yang berkaitan dengannya juga masih lagi tidak konklusif.

Setakat ini, kajian menunjukkan kafein hanya memberikan kesan positif terhadap jenis senaman yang melibatkan
penggunaan otot major seperti dada, belakang, kaki dan bahu.

Kumpulan otot minor seperti bisep dan trisep tidak berupaya menggunakan sepenuh kebaikan yang dimiliki oleh kafein.

Secara amnya, kafein boleh memberikan tenaga kepada otot untuk melakukan senaman pada kadar ulangan yang lebih tinggi berbanding dengan individu yang tidak mengambil kompaun tersebut.

Jelas di sini menunjukkan bahawa kafein boleh memberikan kebaikan kepada individu yang
mengamalkan senaman yang memerlukan pergerakan bertenaga tinggi
 (melibatkan kumpulan otot major).

Ditambah pula dengan keupayaannya dalam membakar lemak, penggunaan kompaun ini menjadi idaman setiap individu yang menginginkan berat badan ideal.

Konklusi

Larangan menggunakan suplemen kafein hanya dibuat ketika upacara sukan besar-besaran bertaraf antarabangsa.

Hakikatnya, ramai atlet yang menggunakan suplemen ini bagi mendapatkan kebaikan yang optimum.

Walau bagaimanapun, anda perlu berwaspada terutamanya jika anda cenderung untuk mendapat
kesan sampingan setelah menggunakan produk berkafein.

Sekiranya berlaku seperti yang demikian, jangan lupa untuk rujuk doktor perubatan bagi mendapatkan nasihat perubatan dan pemeriksaan kesihatan.


Tip Mengendalikan Asma semasa Hamil

Asma ataupun penyakit lelah adalah keadaan kesihatan yang melibatkan paru-paru. Penyakit ini boleh berlaku kepada sesiapa, tetapi, jika wanita hamil mengalaminya, asma boleh mengakibatkan komplikasi serius.

Mengapa asma semasa hamil perlu dibimbangkan?

Disebabkan asma ialah keadaan kronik, anda lebih cenderung mendapatnya sebelum hamil. Jika anda sudah boleh mengawal simptom asma sebelum kehamilan, terdapat sedikit risiko komplikasi berkaitan asma. Walau bagaimanapun, jika anda masih belum boleh mengawal simptom asma anda, anda berisiko tinggi mendapat pelbagai masalah semasa kehamilan nanti, termasuklah:

Mabuk hamil

Pendarahan pada faraj

Pre-eklampsia

Tumbesaran janin terhalang

Kelahiran rumit

Kelahiran pramatang

Berat badan semasa lahir rendah

Dalam kes-kes teruk, nyawa kandungan bayi anda dalam bahaya.

Adakah kehamilan menjadikan asma semakin buruk?

Asma ialah keadaan yang agak biasa. Semasa kehamilan, asma boleh mengurangkan jumlah pengambilan oksigen untuk paru-paru anda dan juga bayi. Bagaimanapun, ini tidak bermakna yang anda akan mengalami kesukaran kehamilan disebabkan asma. Jika anda telah mendapat asma sebelum hamil, anda boleh lebih mengawal simptom yang muncul dan tahu apa yang perlu dilakukan apabila berlaku serangan asma. Sebilangan wanita hamil mengalaminya semasa kehamilan. Sesetengah wanita pula mendapat asma semasa hamil sedangkan mereka tidak pernah mengalaminya sebelum itu.

Rawatan asma semasa hamil adalah dianggap selamat. Ingatlah bahawa adalah lebih selamat lagi untuk merawat simptom dengan perubatan berbanding membiarkannya tidak dirawat semasa kehamilan. Berbincanglah dengan doktor anda mengenai rawatan paling selamat untuk anda ambil.

Selamatkah jika saya mendapatkan ubat asma semasa hamil?

Semasa hamil, setiap ubat yang anda ambil boleh memberi kesan kepada bayi anda. Kebanyakan perubatan asma adalah selamat digunakan semasa tempoh kehamilan. Namun, terdapat beberapa kebimbangan dinyatakan mengenai penggunaan glucocorticoids sistemik semasa hamil, kerana ia dikaitkan dengan peningkatan risiko klef mulut bayi, kelahiran pramatang, berat badan semasa lahir rendah, dan pre-eklampsia.

Perlu dinyatakan bahawa adalah lebih selamat jika anda mengambil ubat untuk mengawal asma berbanding membiarkannya tidak dirawat dan memberikan risiko serangan asma. Semasa serangan berlaku, tubuh anda akan mengalami kurang oksigen, yang boleh membahayakan bayi dalam kandungan.

Jika anda mengalami simptom asma semasa hamil, bercakaplah dengan doktor anda untuk mendapatkan rawatan yang sesuai. Ingatlah untuk mengikuti preskripsi yang diberikan doktor dan menghabiskan dos anda.  Jangan menukar ubat sendiri. Anda mungkin perlu berulang-alik berjumpa doktor bagi memantau simptom dan menyesuaikan dos dengan sewajarnya.


6 Pantang Larang Semasa Sakit Tonsil & Selepas Buang Tonsil, Jangan Buat!

Tonsil merupakan organ kecil
 di belakang kerongkong yang memainkan peranan utama di dalam sistem imunisasi tubuh badan. Bagaimana pula jika ia mula sakit? Anda kena ikut pantang larang tonsil semasa sakit dan selepas buang agar cepat sembuh!

Untuk mendapatkan lebih banyak informasi tentang Kesihatan Telinga, Hidung dan Tekak, anda juga boleh klik
di sini.

Apa maksud, punca & kesan tonsilitis?

Untuk pengetahuan anda semua,
 tonsilitis merupakan suatu kondisi
 di mana organ kecil ini mula membengkak dan meradang angkara infeksi mikrob virus atau bakteria daripada luar.

Kondisi ini biasa berlaku kepada semua individu tanpa mengira usia namun lebih berisiko kepada golongan kanak-kanak atau remaja yang berada dalam lingkungan umur 5 ke 15 tahun.

Selain kemerahan dan kegatalan pada tonsil, ada beberapa lagi simptom tonsilitis seperti berikut:

Demam

Batuk

Sakit tekak

Sakit telinga

Sakit kepala

Suara serak

Air liur meleleh

Tidak selesa menelan

Pembengkakan kelenjar limfa

Apa yang lebih membimbangkan adalah
kondisi ini juga mungkin mendatangkan
 banyak mudarat termasuk masalah pernafasan, gangguan tidur, kegagalan organ serta kehilangan nyawa.

Jadi, adalah amat penting untuk anda mendapatkan ubat dan mengamalkan pantang larang tonsil semasa sedang sakit atau selepas bedah buang tonsil agar kondisi ini dapat cepat disembuhkan.

Adakah tonsilitis memang perlu dibuang?

Sebelum pergi lebih lanjut, anda perlu tahu bahawa
 tonsilitis ada 3 tahap utama
 iaitu akut, kronik, dan berulang yang memerlukan masa kurang atau lebih daripada 10 hari untuk ia sembuh.

Bagi tonsilitis akut, anda
mungkin tidak perlu membuat pembedahan
 kerana ia akan pulih dengan mengambil ubat tonsil namun sebaliknya pula untuk tonsilitis di tahap akut serta berulang.

Tidak kira semasa sakit atau selepas buang, wujud pantang larang tonsil yang individu perlu patuh!

Pantang larang tonsil – semasa sedang sakit

Selepas doktor mengesahkan bahawa anda menghidap tonsilitis peringkat akut, perkara pertama dan utama yang anda perlu buat adalah mengubati segala simptom kondisi ini seperti di atas.

Dalam masa yang sama, anda mesti mengelakkan tabiat di bawah agar tonsilitis lebih cepat pulih:

Kurang minum air
 –
Air kosong amat diperlukan
 pada kadar yang ideal ketika sedang sakit tonsilitis agar rasa tidak selesa pada tekak dapat dikurangkan. Elakkan air batu atau air tidak ditapis kerana ia mungkin membawa infeksi mikrob.

Tidak makan ubat
 – Meskipun benar tonsilitis boleh pulih secara sendiri, namun anda masih perlu
mengambil ubat seperti lozeng
, antibiotik, acetaminophen, paracetamol, ibuprofen dan aspirin supaya proses penyembuhan menjadi lebih pantas.

Tinggal di persekitaran udara yang kotor
 – Mikrob seperti virus dan bakteria hidup di persekitaran yang kotor. Maka, sila elak dari tempat-tempat yang penuh asap, debu atau habuk bagi mengurangkan
risiko infeksi tonsilitis lebih teruk
.

Atau jika tidak, wujud juga kemungkinan tonsilitis itu berubah daripada tahap akut kepada kronik atau berulang lantas mengakibatkan anda
 terpaksa melakukan prosedur pembedahan
!

Baca lagi artikel berkaitan:

Pembedahan Untuk Membuang Tonsil: Apakah Sebab Untuk Melakukannya?

Tonsilektomi: Keperluan Pembedahan Membuang Tonsil

Alami Sakit Tekak Yang Teruk, Ini 3 Sebab UTAMA Mengapa Tonsil Anda Perlu Dibedah

Pantang larang tonsil – selepas bedah buang

Sekiranya anda sudah sah menghidap tonsilitis tahap kronik atau berulang, doktor mungkin akan menyarankan
prosedur pembedahan tonsilektomi
 untuk membuang dan melawan infeksi.

Sama seperti semasa sedang sakit, ada beberapa
pantang larang selepas pembedahan tonsil
yang individu perlu ikut selain daripada di atas agar kondisi ini dapat pulih dengan segera.

#1. Ambil makanan dan minuman yang mudah telan

Pertama, anda perlu ambil
makanan dan minuman yang mudah telan
 serta elak hidangan dengan saiz terlalu besar atau terlalu keras. Ini mungkin boleh menjejaskan bekas luka pembedahan sekali gus memperlahankan proses pemulihan tonsil anda.

Pantang larang tonsil #2. Jangan banyak bercakap, berteriak atau menyanyi

Kemudian, individu juga dinasihatkan untuk jangan
bercakap dan berteriak apatah lagi menyanyi
 kerana tonsil dan tekak anda sangat memerlukan rehat untuk ia benar-benar pulih dahulu.

Pun begitu, jangan pula anda membisu pada setiap masa kerana takut memberi kesan pada tonsil.

Anda masih boleh berbicara pada kekerapan dan kelantangan yang minimum tanpa perlu khuatir.

#3. Cukup rehat dan tidur untuk rawat tonsilitis

Akhir sekali, pastikan anda dapatkan rehat dan tidur yang cukup supaya
bekas luka pada tonsil itu tertutup, sembuh
 dan berfungsi semula seperti sedia kala dan jangan lupa ambil ubat tonsil!

Jika timbul sebarang masalah pada ketika ini, segera berjumpa dan berbincang dengan doktor ya?